Zarauzko Idazleak - Txiliku - 2.061: antzinako kronikak\nNon agertzen bait da nortzuk diren historia\nhonen egileak eta nola burutu eta osatu zuten\nbenetako historia hau\nKronika zaharrek diotenez, behin batean ba omen zen Euskal Herriko baztertxo batean bizi zen neska-mutil bikote bat.\nBikoteko neska-mutil hauek hamaseina urte zituzten eta lehen mailako ikasketak eginak, egin berriak. Erabaki zuten beraz, beraiek, edo beren gurasoek hala agindu, erdi mailako ikasketak egiten saiatu behar zutela eta lan horri ekitea hartu zuten helburutzat.\nAsmo sendoenarekin hasi baziren ere laster topatu ziren lehenengo oztopoarekin. Irakasle serio eta biboteluze batek esan zien:\n—Hezkuntza orokorreko erdi mailako ikasketak bukatu aurretik "Unibertsital Mailako Ikasketak Egiteko Gaitasun-Adierazgarri Tesina" egin behar duzue.\nPentsatuko duzuenez, gure bikotea erabat izututa geratu zen horrelako erretolikarekin.\n—Ze... ze... zer da hori? —galdetu zion neskak, erabat, ausarta bait zen benetan.\n—A! Gazte halakoak, gazte axolakabeak! Ez dakizuela zer den hori? Eta erdi mailako ikasketak egin nahi dituzuela? Zaila ikusten dut arazoa! Barkatu beharko didazue baina ez dakit zer erakusten dizueten lehen maila horretan. Zer arraio egiten dute horko irakasleek?\nHori entzunda oraindik larriago geratu ziren neska-mutilak eta berak bezala inguruan zeuden beste hainbat ikasle.\n—Garbi dago serio hasi beharko dugula lanean —esan zuen irakasle biboteluze-kopetilunak, eta lana banatzen hasi zen ikasle bakoitzak zuen ordenagailura ariketa mordo bat bidaliz: Informatematikako lau pantailada bete, Hizkuntza eta Metahizkuntzatik zortzi, Naturako Ekozientziatik bost eta Gizasozio-errobotikaz beste sei\n—Tira, hasi lanean eta ez dut txintik entzun nahi —esan zien lotsagabe hark musikaskoa jantzi eta lasai asko eseri edo erdi etzaten zen bitartean telegunkaria ikuskatzeko asmoz.\nHorrelaxe hasi zen kronika hauen historia, hemen esku artean duzuen liburuaren historia.\nGure kronikako bikotea ikastaroaren lehen egunean UMIE-GATarekin izutu bazen ere, laster hasi ziren hango istiluari bere neurria hartzen eta hura zer zen asmatzen, ikasle onak bait ziren. Zer zen azkenean "Sarrera lan" ospetsu hori? Lehendik ere antzekoak eginak zituzten. Hau luzeago eta serioagoa izango zen agian, baina lan bat besterik ez... eta bi urte oso zituzten burutzeko.\nIrakasleek zerrenda luze bat eskaini zieten, egin zitzaketen lanak aurkeztuz:\n— Erroboten eragina gizartean\n— Munduko azken animalia basatiak\n— Euskararen eragina informizkuntzan\n— Euskal Herriko azken larre-ardiak\n— Izan ote zen behin ere otsorik Euskal Herrian?\nBeno, zer esanik ez dago zerrenda oso luzea zela eta lau pantailada betetzen zituela...\nGai hauen artean hitz bakarreko bat aurkitu zuen gure bikoteak. Hitz bakar bat zerrenda hartan galduta:\nEta zergatik izan zen ez badakite ere hauxe gustatu zitzaien denetan gehien.\nHistoria honetako neska-mutil horiek zeintzuk diren ezagutu eta jakin nahiko duzue agian eta nahi ez baduzue ere berdin-berdin kontatuko dizuegu:\nMutilaren NATa, nortasun-ageri-txapa, ordenadore baten terminalean sartzen baduzue pantailan irakurriko duzue nor den: 0450170564620450131. Neska berriz 045017052952045-1115. Orain, zenbaki hori izen bezala gustatzea ala ez beste kontu bat da. Gu jada ohiturik gaude, beti horrelako izena izan dugulako, baina gure zaharrei ez zaie batere gustatzen.\nDena dela, gazteon artean ere izan ohi dugu zenbait gora-behera izen burokratiko hauek direla eta... Horregatik, geure artean beste izen batzuk erabiltzen ditugu, lagunartekoak, nolabait esateko. Niri Haizkorri deitzen didate eta nirekin dagoen neska kaskarin honi berriz Itsaso.\nBeno, badakizue nor garen eta liburu santu hau egiteko erabili dugun era ere azkar asko argituko dizuegu: bi grabagailu ezberdin erabili ditugu horretarako. Lehenengoarekin datu, elkarrizketa eta antzekoak jaso ditugu. Zoritxarrez, batzuetan ez dute zer ikusi handirik liburuarekin, Itsasok jaso zuen elkarrizketa honek esate baterako:\n—Kaixo maitea! Hire panpoxa pizpirina nauk!\n—Uummmm... Zer? Panpoxa pizpirina? Zer dela eta ari haiz goizeko ordu hauetan deika?\n—Hi haiz, hi, nagi galanta! Goizeko hamarrak dituk eta oraindik ez dituk begietako makarrak kendu?\n—Makarrak kendu! Oraindik ohetik jaiki ez eta makarrak kentzea nahi al dun? Hik esnatu naun...\n—Nagia ezezik alferra eta... ohezalea!\n—Tira, nahikoa dun. Ordu hauetan ez negon hirekin eztabaidetan hasteko moduan. Zer nahi dun?\n—Esnatu al haiz? Umore gaiztoak baztertu al dituk? Hitzegin al dezaket hirekin?\n—Bale! Ongi. Esnatu naun. Zer nahi dun?\n—Lan pittin bat egin genezakeela pentsatu eta hotsegin diat.\n—Eta zergatik ez dun heuk bakarrik egin, ni esnatu gabe? Nire beharrean hintzen, e?\n—Hago isilik harroputza!\nLehenengo grabagailuan jasotako zati horiek ez ditugu beti erabiltzen, egia esan gehienetan baztertu egiten ditugu. Hala ere, batzuetan, eta geuk nahita edo deskuidoz, prozesadorera joaten dira zati batzuk eta horrela, egiten ari garen liburua gure bizitzen zatitxoz kutsatua geratzen da.\nBigarren grabagailuarekin arreta handiagoa erabiltzen dugu. Jaso ditugun elkarrizketa, datu eta gainontzeko guztiak berriro entzun eta aztertu ondoren, lehengo liburu zaharretako estilo berberan jartzen saiatzen gara, orain ari garen bezala.\nEstilo kontuan asko ahalegindu gara, garai haietako liburuetan gordetzen ziren zenbait ohitura txintxo errespetatuz, liburuetako atalena esate baterako. Liburua osorik agertu beharrean, filme edo kontakizun arrunt batean bezala, zatiak egin ditugu, lehen egin ohi ziren bezala, eta bakoitzari izenburubat eman. Horixe da edo zen liburuko atala. Atal horietako bakoitzari izena ematerakoan, garai hartan erabiltzen ziren atalburuko esaldi ponpoxoen antzekoak aukeratu ditugu guk ere.


topic_facet:"Mekanizazioa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Zenbakizko kontrol bidezko mekanizazioa (Modulua)" author_facet:"IMH Makina Erramintaren Institutua"\nProposatutako gaia: Mekanizazioa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Zenbakizko kontrol bidezko mekanizazioa (Modulua) Egilea: IMH Makina Erramintaren Institutua\n1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Gehiago ... Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) Zenbakizko kontrol bidezko mekanizazioa (Modulua) Guztiak ikusi ... gutxiago ...\n1 Elhuyar Hizkuntza Zerbitzuak 1 Euskadi (Autonomia Erkidegoa). Hezkuntza, Unibertsitate eta Ikerketa Saila IMH Makina Erramintaren Institutua 1 Navarro, Francisco 1 Navascués, Josemari


Jokoan da eskuz banakako Errendimenduko Gipuzkoako Txapelketa\n2019/10/15 | Lehiaketa\nAlebin eta infantil kategorietako 260 bat pilotari lehiatuko dira, buruz buru; abenduaren 29ko jardunaldian izango dira ikusgai Gipuzkoako zein eskualdeetako finalak\nAsteburuan (2019-10-20) ekingo diote eskuz banakako Errendimenduko Gipuzkoako Txapelketari. Alebin eta infantil kategorietako (2008, 2007 eta 2006. urteetan jaiotakoak) pilotariak lehiatuko dira, eskuz banaka, baina klubaren izenean.\nDenboraldiko Errendimenduko lehendabiziko txapelketa da hauxe, eskuko espezialitateari dagokionean. Urte bukaerara arte luzatzen da. Ondoren, urte berriarekin batera, eta martxora bitarte gutxi gorabehera, eskuz binakako Errendimenduko Gipuzkoako Txapelketa jokatuko da. Eta azkenik, apirila aldean hasi eta ekainera bitarte, beste bi lehia izango dira: Errendimenduko Udaberri Saria, eskuz binaka, eta Berezkoen Gipuzkoako Txapelketa, eskuz banaka.\n264 pilotarik eman du izena eskuz banakako Errendimenduko Gipuzkoako Txapelketan: alebinetan (2008an jaioak), 103 pilotari lehiatuko dira, 18 multzotan banatuta; eta infantiletan, 86 alde batetik (2007an jaiotakoetan), 15 multzotan banaturik, eta 75 bestetik (2006an jaiotakoak), 13 multzotan.\nLehenik, itzuli bateko ligaxka jokatuko dute guztiek, urriaren 20ko jardunaldian hasi eta azaroaren 17kora bitartean. Eta denek jarraituko dute aurrera bigarren fasera, kanporaketena: maila guztietan, multzo bakoitzeko 1. eta 2. sailkatuek Gipuzkoako Txapelketa jokatuko dute, eta 3. postutik 6. postura sailkatutakoek eskualdeko txapelketak, bitan banatuta: Ekialdeko Txapelketa eta Mendebaldekoa.\nAbenduaren 22ko astebururako aurreikusten dira finalerdiak. Eta final guztiak, bai Gipuzkoakoak bai bi eskualdeetakoak, abenduaren 29ko jardunaldian jokatuko dituzte, oraindik zehazteko dauden egoitzetan.\nEskuz banakako Errendimenduko Gipuzkoako Txapelketaren xehetasun guztiak webgune honetako Lehiaketa-Errendimendua-Gipuzkoa eskuz banaka atalean kontsulta daitezke, eta bai bertan bai Kartelera atalean txapelketaren astez asteko jarraipena egin.


Cookieen politika - Kirolprobak.com\nHonako webguneak, Interneteko gune gehienek bezalaxe, Cookieak erabiltzen ditu, erabiltzailearen esperientzia hobetu eta optimizatzearren. Ondorengo lerrootan, “Cookie” izenekoei buruzko informazio zehatza aurkituko duzu: esate baterako, zein mota erabiltzen duen honako webguneak, nola desaktibatu zure nabigatzailean eta nola blokeatu hirugarrenen Cookieen instalazioa.\nZer dira Cookieak eta nola erabiltzen ditu Kirolprobak.com webguneak?\nWebgunea edo aplikazioa erabiltzen duzun bitartean, zure nabigatzailean ala zure gailuan (Smartphone, tablet edo konektatutako telebista) bertan instalatzen diren artxiboak dira cookieak, eta zure bisitaldiari buruzko informazioa gordetzea da beraien funtzioa. Interneteko gune gehienak bezalaxe, STARTinnovaren webguneak ere erabiltzen ditu cookieak, ondorengo xedearekin:\nWebguneek ondo funtzionatzen dutela baieztatzea.\nZure hobespenak gordetzea, esate baterako, aukeratu duzun hizkuntza edo letraren tamaina.\nNabigazioan zehar izan duzun esperientzia ezagutzea.\nInformazio estatistiko anonimoa jasotzea, esate baterako, zein webgune ikusi duzun edo zenbat denbora igaro duzu gure bitartekoetan.\nCookieen erabilerak zure nabigazioa optimizatzea ahalbidetzen digu, eskaintzen dizkizugun informazio eta zerbitzuak zure interesen araberakoak izan daitezen, eta gugana jotzen duzun bakoitzean esperientzia harik eta hobea eskaintzearren. Erabiltzailearen nabigazioa egokitzeko, errazteko eta bere funtzionamendua hobetzeko erabiltzen ditu Cookieak kirolprobak.com webguneak.\nErabiltzaile anonimo batekin eta bere ordenagailu/gailuarekin erlazionatzen dira soilik Cookieak, eta ez dute datu pertsonalak ezagutaraztea ahalbidetu dezakeen inolako informaziorik eskaintzen. Uneoro izango duzu aukera zure nabigatzailearen konfigurazioan sartzeko, Kirolprobak.com webguneak bidalitako Cookieen instalazioa aldatzearren edota blokeatzearren, eta horrek ez du oztopatuko edukietara sartzea. Zerbitzuen funtzionamenduaren kalitatearengan, ordea, eragina izan dezake.\nErregistratzeko prozesua bete edo sarbide-datuekin saioa hasi duten Erabiltzaileak euren nahietara egokitutako zerbitzu pertsonalizatuetara sartu ahal izango dira, erregistratzeko unean emandako informazio pertsonalaren eta bere nabigatzailearen Cookiean gordetakoaren araberakoa izango direnak.\nKirolprobak.com webgunearen marketin-emaileko tresnek irudi txiki eta ikusiezinak erabiltzen dituzte, emailetan erantsita doazenak. Teknologia horrek era askotako informazioa eskaintzen du, hala nola: posta elektroniko jakin bat irakurri den, noiz irakurri den, zein IP helbidetik kontsultatu den, eta abar. Informazio horren bitartez, posta elektronikoen bidalketa eta harrerari buruzko ikerketa estatistiko eta analitikoak egiten ditugu, erabiltzailea harpidetua dagoen zerbitzuen eskaintza hobetzearren eta bere interesekoa izan daitekeen informazioa eskaintzearren.\nZergatik ote dira garrantzitsuak?\nIkuspegi teknikotik, webguneen funtzionamendua erraztu egiten dute, erabiltzaileen nahietara egokituz. Esate baterako, hizkuntza edo herrialde bateko moneta gordetzea ahalbidetzen dute, edota sartzeko gailua detektatzea.\nBabeserako eta segurtasunerako mailak ezarri egiten dituzte, webgunearen edota erabiltzaileen aurkako zibererasoei aurre egiteko.\nCookieetan jasotako datu estatistikoen berri ematen diete bitartekoen kudeatzaileei, zerbitzuen kalitatea eta esperientzia hobetzea ahalbidetuz.\nErabiltzaileei eskaintzen diegun publizitatea optimizatzea ahalbidetzen dute, erabiltzaileen interesetara egokitutakoa eskainiz.\nZein Cookie mota erabiltzen dugu Kirolprobak.com webgunean?\nErabiltzailea webgunetik ateratzean edo nabigatzailea ixtean iraungi egiten dira saioetako cookieak, hau da, webgunea bisitatzen duen bitartean aktibatuta daude, eta hortik ateratzean, berriz, ezabatu egiten dira.\nIraunkorrak, berriz, helburua betetzen dutenean edota eskuz ezabatzen direnean iraungi egiten dira. Ezabaketa-data dute eta online erosketa, pertsonalizazio edota erregistratzeko prozesuetan erabili ohi dira, etengabe ez sartzearren gure pasahitza.\nBestalde, cookieak bidaltzen dituen ekipoa edota domeinua kudeatzen duen eta datuak tratatzen dituen erakundearen arabera, bi Cookie mota bereiz daitezke: berezkoak eta hirugarrenenak.\nZure ordenagailura bidaltzen diren eta webgunearen beraren funtzionamendua hobetzearren geuk esklusiboki kudeatzen ditugunak dira Berezko Cookieak. Biltzen dugun informazioa gure zerbitzuaren kalitatea eta erabiltzaile gisa bizi duzun esperientzia hobetzeko erabiltzen dugu.\nGure webguneko edukiarekin interakzioa izatean, hirugarrenen cookieak sor daitezke (adibidez, sare sozialen botoiak sakatzean, edota beste webgune batean kokatutako bideoak ikustean). Gure Webgunearena ez den beste domeinu batek sortutakoak dira hirugarrenen cookieak. Aipatu webguneetan nabigatzen duzunean, ezingo dugu beste webguneen cookietan gordetako datuetara sartu.\nWebgune honetan nabigatzen duzunean, ondorengo Cookie motak instalatu ahal izango dira:\nHonako cookieak nabigazioan zehar bizi duzun esperientzia hobetzeko eta gure webguneen funtzionamendua optimizatzeko helburuarekin erabili ohi dira.\nZerbitzuen konfigurazioak gorde egiten dituzte, bisita egiten diguzunean berriro konfiguratu behar ez izateko.\nBideo edo soinu irakurgailuen bolumen-doikuntzak\nBideo tratransmisio abiadura optimoak\ne-Commerce zerbitzuen bitartez, “erosketetarako organ” gordetako erosketa gordetzen du\nOrdenagailuaren beraren edo bestelako gailu baten geolokalizazioko datuak gordetzeko erabili ohi dira honako cookieak, erabiltzaileari eduki eta zerbitzu egokiagoak eskaintzearren.\nHerrialdeari, hiriari eta hizkuntzari egokitutako edukiak, besteak beste.\nErregistratzean edo gure webguneetan saioari hasiera ematen diozunean sortu ohi dira erregistroko cookieak.\nNabigatzailea itxi arren, autentikatuta egoten jarrai dezakezu, eta modu horretan, itzultzen zarenean identifikatuta egongo zara, baldin eta ez zaren deskonektatzen ala saioa ixten ez duzun.\nGure webguneetako zenbait eremutan sartu ahal izateko, esate baterako, lehiaketa batean parte hartzeko.\nErabiltzaileak gure webguneetatik zehar nabigatzean bizi duen esperientziari buruzko informazioa biltzen dute honako cookiek. Informazio hori erabat anonimoa da.\nWebgunean sartzen den bisitari edo edukirik ikusienen kopurua zenbatu ahal izango dugu.\nSartu den erabiltzailea berria den edo dagoeneko bisitatu ote gaituen jakin dezakegu.\nInformazio horren bitartez, nabigazioa hobetu eta zerbitzu hobea eskaini ahal izango dugu.\nWebguneetan erabiltzaile bakoitzari erakutsi zaizkion iragarkiei buruzko informazioa biltzen dute honako cookieek.\nErabiltzailea konektatzen den gailuari egokitzea publizitatea.\nHirugarrenen bitartez (“Ad-servers”) kudeatutako iragarkiak eskaintzea, zeintzuk denbora errealean dauden ikusgai webgunean.\nKirolprobak.com webguneko zenbait zerbitzuk konektoreak erabil ditzakete hainbat sare sozialekin: Facebook, Twitter, Google+, Linkedin, etab. Erregistro soziala erabiltzean, Cookie iraunkor bat gordetzeko baimena emango diozu sare sozial jakin horri. Honako cookieak zerbitzuan egindako identifikazioa gogoratzen du, hurrengo bisitetan sarbidea askoz azkarragoa izanik. Honako cookiea ezabatu daiteke, eta horrez gainera, Kirolprobak.com webguneko zerbitzuetara sartzeko baimenak baliogabetu ditzakezu dagokion sare sozialaren pribatutasuneko konfigurazioan sartuz.\nNola konfiguratu ditzaket Cookieak?\nGure webgunean zehar nabigatzean, Cookieen erabilerari baimena emango diozu, beti ere, honako Cookieen Politikan jasotako baldintzetan. Kirolprobak.com webguneak, bere aldetik, honako Cookieen Politika eskuragarri jartzen du erabiltzailea erregistratzen den unean bertan, erabiltzailea informatuta egon dadin, eta uneoro Cookien erabilera blokeatu, ezabatu eta ezesteko eskubidea egikaritzeko kalterik izan gabe.\nDena dela, adierazi nahi dizugu Cookieak ez direla ezinbestekoak gure Webgunea erabiltzeko, eta hori dela eta, blokeatu ala desgaitu ahal izango dituzu zure nabigatzailearen konfigurazioa aktibatuz. Horren bitartez, cookie guztien edo cookie jakin baten instalazioa ezetzi ahal izango duzu. Nabigatzaile gehienek cookieen presentziaren gainean ohartarazten diote erabiltzaileari, edota automatikoki ezesteko aukera ematen diote. Ezesten badituzu, erabili ahal izango duzu gure Webgunea, baina baliteke zerbitzuetako baten erabilera mugatzea, eta horrenbestez, gure Webgunean izandako esperientzia behar bezalakoa ez izatea.\nOndoren, nabigatzaile eta gailu nagusien estekak eskainiko dizkizugu, cookieak zure nabigatzailean kudeatzeko beharrezkoa den informazio guztia izan dezazun:\n7 eta 8. bertsioa\nCookieak konfiguratzeari buruzko informazio gehiago nahi izanez gero, hornitzailearen xehetasunekin, edota zure hobespenak administratu nahi izanez gero, kontsulta ezazu Your Online Choices webgunea.\nEguneratzen al dugu gure Cookieen Politika?\nBaliteke gure Webguneko Cookieen Politika eguneratzea, hori dela eta, gure Webgunean sartzen zaren bakoitzean aipatu politika berrikustea gomendatzen dizugu, informazio egokia izan dezazun cookieen erabilerari buruz, hots nola eta zertarako erabiltzen ditugun.\nCookieen Politika azken aldiz eguneratu den data [2014ko urtarrilaren 14ean].


Euskal Autonomia Erkidegoko zuzenbidea\t>> Legeria\n3/2019 LEGEA, otsailaren 14koa, hezkuntza alorrean 2019ko ekitaldirako presako aurrekontu-neurriei buruzkoa.\nErakundea: Euskal Autonomia Erkidegoa – EUSKO JAURLARITZA\nArgitalpena: EHAA, 03/15/2019, 35. zk.\n2019ko otsailaren 19a, 35. zenbakia\nEusko Legebiltzarrak 3/2019 Legea, otsailaren 14koa, hezkuntza alorrean 2019ko ekitaldirako presako aurrekontu-neurriei buruzkoa, onartu duela jakinarazten zaie Euskadiko herritar guztiei.\nHasia da 2019. urtea, baina oraindik ez da onartu Euskal Autonomia Erkidegoko Aurrekontu Orokorren lege-proiektua, ekitaldi honi dagokiona. Horren ondorioz, automatikoki indarrean sartu da Euskadiko aurrekontu-araubidearen arloan indarrean diren lege-xedapenen testu bateginaren IX. tituluan jasotzen den luzapen-araubidea (maiatzaren 24ko 1/2011 Legegintzako Dekretuak onartzen du testu bategin hori). Titulu horren arabera, izan ere, gerta liteke ekitaldi baten hasieran ekitaldi horretarako aurrekontuak onartu gabe egotea eta aurreko ekitaldiko Aurrekontu Orokorren Legearen indarraldia ekitaldi horretara luzatzea. Indarraldia, nolanahi ere, luzapen-araubidea oro har erregulatzen duen araudiari jarraituz luzatuko da beti.\nHain zuzen, maiatzaren 24ko 1/2011 Legegintzako Dekretuaren IX. tituluaren helburua da aurrekontu orokorren luzapena oro har arautzea, eta aurreko ekitaldiko Aurrekontu Orokorren Legearen indarraldiaren luzapena osatzea; horretarako, oinarrizko arau eta adostasun-arau jakin batzuk ezartzen ditu, luzapen-aldian aplikatzeko. Arau horiek modua ematen dute aurrekontua gauzatzeko; horrela, aurreko ekitaldietatik edota luzatutako ekitaldian amaitu ez ziren programa edo jarduketetatik eratorritako egitura-gastuak eta aurrekontu-konpromisoak estal daitezke. Arauok, hori bai, behin-behinekoak izango dira.\nHori dela eta, uste da komenigarria eta egokia dela luzapenak eragindako zenbait arazo konpontzeko neurri batzuk ezartzea, arazo horiei premiazko eta berehalako konponbidea emate aldera, baina lege-mailako arau bat behar da neurri horiek aplikatu ahal izateko. Kasurako, hauek izan daitezke neurri horietako batzuk: UPV/EHUrako aurrekontu-zuzkidura finkatzea edo hezkuntza-itunen moduluen osagaiak eguneratzea.\nHorri begira, beraz, arau honen bidez zenbait xedapen onartzen dira, aurrekontu-luzapenaren araubidearen osagarri, aurrekontu luzatuan gaikuntzarik ez duten gastu jakin batzuk baimentzeko helburuz; izan ere, Euskadiko aurrekontu-araubidearen alorrean indarrean diren xedapenen arabera, gastu horiek gauzatzeko, kreditu gehigarriak eman behar dira, eta, beraz, lege-mailako arau bat behar da.\nAurreikusitako neurri horiek finantzatzeko beharrezko diren kredituak 2019ko ekitaldira luzatutako gastuen egoera-orrian esleitutakoarekin baino zenbateko handiagoarekin finantzatu behar dira. Horretarako, Herri Dirubideen Euskal Kontseiluak 2019ko ekitaldirako aurreikusitako ekarpenekin lortutako diru-sarrerak erabiliko dira, zeinak handiagoak baitira Autonomia Erkidegoko Administrazioaren 2018ko Aurrekontuaren sarreren egoera-orrian esleitutako zenbatekoak baino; halaber, diruzaintzako geldikinak erabiliko dira kredituak finantzatzeko. Ekitaldi honetan diru-sarrera handiagoak daudenez, beraz, arau honetan jasotako neurriak finantzatu ahal izango dira; horrez gain, dena dela, bete egin beharko dira Euskal Autonomia Erkidegoak aurrekontu-egonkortasunari eta finantza-jasankortasunari dagokionez ezarri dituen helburu eta konpromisoak.\n1. artikulua.– UPV/EHUren aurrekontu-zuzkidura.\nEuskal Autonomia Erkidegoak 314.040.099 euroko aurrekontu-zuzkidura emango dio Euskal Herriko Unibertsitateari 2019ko ekitaldirako, honako kontzeptu hauetan banakatuta:\n– Ekarpen arrunta: 265.407.873 euro gastu arruntetarako eta 1.500.000 euro kapital-eragiketetarako.\n– Programa-kontratuak finantzatzeko ekarpen gehigarria: 31.582.359 euro.\n– Inbertsioetarako urte anitzeko plana finantzatzeko kredituak: 500.000 euro.\n– Banakako ordainsari-osagarriak finantzatzeko kredituak: 15.049.867 euro.\n2. artikulua.– Itunpeko ikastetxeen gastuei aurre egiteko ekonomia-modulua.\n1.– 2019ko ekitaldian, hezkuntza-maila bakoitzaren moduluko osagaiak eta dagozkien zenbatekoak lege honen eranskinean finkatutakoak izango dira. Eranskin horretan zehaztutako modulu ekonomikoak gehieneko mugak dira modulua osatzen duten kontzeptu guztietarako.\n2.– Hala ere, ordainketa eskuordetua daukaten mailetan, irakasle bakoitzaren benetako antzinatasuna kontuan hartuta ordainduko da inoren kontura diharduten langileen eta kooperatibisten antzinatasuna.\nOrdainketa eskuordetuaren sisteman sartutako talde osoarentzako Gizarte Segurantzarako kotizazioa, era berean, Estatuko Aurrekontu Orokorren Legean urtero zehazten diren kotizazio-tasen arabera egingo da.\n3.– Baldin eta Hezkuntza Sailaren mendeko unibertsitatez kanpoko ikastetxe publikoetako langileen ordainsariak aldatzen badira 2019. urteko ekitaldi ekonomikorako, eranskinean finkatzen diren modulu ekonomikoak ere automatikoki aldatutzat hartuko dira, honako zenbateko honetan: hezkuntza-itunen langileria-gastuen osagaiei, Hezkuntza Sailaren mendeko unibertsitatez kanpoko ikastetxe publikoetako langileentzat ezartzen den ordainsari-aldaketaren portzentajea aplikatzearen ondoriozko zenbatekoan. Dena dela, modulu horiek aplikatzean ezin izango dira gainditu itunpeko ikastetxeetako langileentzat sektorean indarrean dauden akordioek ezarritako ordainsariak.\n4.– Ezein kasutan ez da onartuko itunpeko ikastetxeetako langileen ordainsarietan aldaketarik egitea, baldin eta ordainsari-aldaketa horien ondorioz gainditzen badira artikulu honetan aipatzen diren modulu ekonomikoetako langileria-gastuen osagaietarako finkatzen diren zenbatekoak.\nLEHENENGO XEDAPEN GEHIGARRIA.– Finantzaketa.\nLege honetako neurriak Euskadiko aurrekontu-araubidearen arloan indarrean diren lege-xedapenen testu bateginaren 133. artikuluari jarraituz finantzatuko dira (maiatzaren 24ko 1/2011 Legegintzako Dekretuak onartzen du testu bategin hori), eta, hala badagokio, diruzaintzako geldikinen kargura.\nBIGARREN XEDAPEN GEHIGARRIA.– Baimenak.\n1.– Jaurlaritzari baimena ematen zaio sarreren eta gastuen egoera-orriak lege honetako xedapenetara egokitzeko beharrezkoak diren aurrekontu-aldaketak egiteko 2019ko ekitaldian, aurrekontu-araubidearen arloan indarrean diren lege-xedapenei jarraikiz.\n2.– Eusko Legebiltzarrari xedapen honen babesean egindako eragiketen berri emango zaio.\nAZKEN XEDAPENETAKO LEHENENGOA.– Garapena eta betearazpena.\nEusko Jaurlaritzari baimena ematen zaio lege hau garatu eta aplikatzeko beharrezkoak diren xedapenak eman ditzan.\nAZKEN XEDAPENETAKO BIGARRENA.– Indarrean jartzea.\nLege hau Euskal Herriko Agintaritzaren Aldizkarian argitaratzen den egunaren biharamunean jarriko da indarrean.\nVitoria-Gasteiz, 2019ko otsailaren 15a.\nERANSKINA 3/2019 LEGEA, OTSAILAREN 14KOA\nITUNPEKO IKASTETXEEN GASTUEI AURRE EGITEKO EKONOMIA MODULUA\n1.– Lege honen 5. artikuluaren arabera, itunpeko ikastetxeen ikasgela bakoitzeko ekonomia-moduluen osagaien urteko zenbatekoak eranskin honetan zehaztutako moduan geratuko dira hezkuntza-maila guztietarako, modulu betea daukaten gela itunduei dagokienez.\n2.– Zati-moduluak honako irizpide honen arabera eguneratuko dira: erreferentziako modulu betearen gainean ikasgela bakoitzarengatik, eta moduluari jarraikiz, aplikatu beharreko finantzaketa-ehunekoari eutsi egingo zaio lege honen bidez onartzen diren modulu beteak ezarri ondoren.\n3.– HLO heziketa-zikloren bat ezartzen baldin bada eta ziklo horren modulua lege honetan onartuta ez badago, Hezkuntza Administrazioak eranskin honetan agertzen den pareko ziklo baten modulua aplikatuko dio, betiere bere ustez bidezkoa dena.


Hablainville - Wikipedia, entziklopedia askea.\n48°31′03″N 6°43′42″E / 48.5175°N 6.7283°E / 48.5175; 6.728348°31′03″N 6°43′42″E / 48.5175°N 6.7283°E / 48.5175; 6.7283\nRéclonville, Azerailles, Brouville, Buriville, Flin, Pettonville eta Vaxainville\n108 (%50.7) 111 (%52.1)\nHablainville Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 204 biztanle zituen.\n2007an Hablainville udalerrian erroldatutako biztanleak 204 ziren. Familiak 81 ziren, horien artean 19 pertsona bakarrekoak ziren (8 bakarrik bizi ziren gizonak eta 11 bakarrik bizi ziren emakumeak), 31 seme-alabarik gabeko familiak ziren, 27 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 96 etxebizitza zeuden, 83 familiaren etxebizitza nagusia ziren, 8 bigarren erresidentzia ziren eta 6 hutsik zeuden. 86 etxeak ziren eta 10 apartamentuak ziren. 83 etxebizitza nagusietatik 63 bere jabearen bizilekua ziren, 17 alokairuan okupaturik zeuden eta 3 doan lagata zeuden; 1ek gela bat zuen, 2 etxek bi zituzten, 5 etxek hiru zituzten, 18 etxek lau zituzten eta 57 etxek bost zituzten. 64 etxek euren parking plaza propioa zuten azpian. 33 etxetan ibilgailu bat zegoen eta 38 etxetan bat baino gehiago zituzten.\nHablainville udalerriko biztanleria-piramidea 2009an .\n2007an lan egiteko adina zuten pertsonak 123 ziren, horien artean 92 aktiboak ziren eta 31 inaktiboak ziren. 92 pertsona aktiboetatik 80 lanean zeuden (47 gizon eta 33 emakume) eta 12 langabezian zeuden (5 gizon eta 7 emakume). 31 pertsona inaktiboetatik 10 erretiraturik zeuden, 6 ikasten zeuden eta 15 "bestelako inaktibo" gisa sailkaturik zeuden.\n2009an Hablainville udalerrian 86 unitate fiskal zeuden, 221 pertsonek osaturik. Pertsona bakoitzeko diru-sarrera fiskalaren mediana urteko 14.782 euro zen.\n2000. urtean Hablainville udalerrian 5 nekazaritza-ustiategi zeuden.\nBNF: 152643127 (data)


Aian eta Orion ez dute positibo berririk atzeman - Aia orio - Karkara.eus\nAian eta Orion ez dute positibo berririk atzeman\nAndoni Elduaien 2021-06-09 12:57\nEusko Jaurlaritzako Osasun Sailak duela minutu gutxi kaleratu du COVID-19aren inguruko azken datuen txostena, eta dokumentuaren arabera, Urola Kosta eskualdean zazpi kasu positibo zenbatu zituzten atzo, astelehenean baieztatu zituztenak baino bost positibo gutxiago. Dena dela, Aian eta Orion ez dute kasu berririk atzeman, azken orduetan. Hala, Orioko intzidentzia tasa 293,54koa da eta eremu horian dago herria; Aian, berriz, 50,38koa da tasa eta eremu berdean dago.\nAzkoitian hiru kasu zenbatu dituzte, eta intzidentzia tasak gora egin du berriz ere han; gaur-gaurkoz 517,40koa da tasa Azkoitian. Bi positibo hauteman dituzte Zarautzen eta bana Aizarnazabalen nahiz Zestoan. Zarautzen, hala eta guztiz ere, intzidentzia tasak behera egin du, eta 158,48an kokatu da zenbatekoa –eremu horian dago–. Aizarnazabalen, berriz, bikoiztu egin da tasa, eta 260,08an dago gaur. Zestoan ere igo egin da datua, eta 102,72koa da egun –eremu horian dago–.\nGainerako herrietan ez du positiborik detektatu Osasun Sailak. Azkoitiaren ondoren Azpeitiak du eskualdeko intzidentzia tasarik handiena 328,52ko tasarekin; eremu laranjan jarraitzen dute han. Zumaiako tasaa 254,40koa da –eremu horian dago–, Errezilgoa 161,03koa –eremu horian dago– eta Getariakoa 70,67koa –eremu horian dago–. Egoera onena duten herrien artean dago Beizama –tasa hutsean du–; eremu berdean dagoen eskualdeko herri bakarrak da, Aiarekin batera


Gipuzkoako Artzain Txakurren Txapelketan �Gure� izan da garaile - GARA\nGARA | LEGAZPI\nArrasateko Jose Mari Plazaola artzainak eta «Gure» txakurrak irabazi zuten atzo Legazpin egindako Artzain Egunaren baitan antolatutako Gipuzkoako 44. Artzain Txakurren Txapelketa. Festaren barruan, aurten ere Euskal Herriko mendietan urte luzez aritutako bi artzain omendu zituzten, Julian Korta eta Juan Aldasoro. Beraiekin batera, Ameriketan aritutako beste bi artzain ere omendu zituzten, Martin Irazoki eta Santiago Mitxeltorena.\nGipuzkoako Aldundiko Nekazaritza eta Landa Garapenerako zuzendari Koldo Lizarraldek Legazpin nabarmendu zuenez, «gizartearen egoera asko aldatu da hamarkada gutxitan eta antzinako lanbide honek irautea nahi badugu, eta guk hala nahi dugu, egokitzea nahitaezkoa da. Baina, horretarako, gizartearen konpromisoa ere beharrezkoa da».\nUneotan ia 147.000 artabere daude Gipuzkoan erroldatuta. Herrialdeko 25 herritako mendietako larreetan 326 artzainen 44.054 artabere izaten dira. Horietatik 191 artalde txikiak dira; hau da, 100 abere baino gutxiagokoak. Aldiz, 84 artzainek 100 eta 300 abere arteko artaldeak dituzte, eta 300 animalia baino gehiago dituzten 51 artalde ere badaude.\n«Aurtengo larre aldiari begira, azken lehorte honek eragin nabarmena izan du, larreak ihartuz eta bazkak murriztuz doaz, eta oraindik abereak mendietan ikus baditzakegu ere, gauzak horrela laster jaitsi beharko dituzte artzainek. Horrenbestez, ganadua pentsuz elikatzen hasi beharra izango dute, gastuak izugarri handituz», azaldu zuen Lizarraldek.\nKezkak kezka, Legazpin festa egun aparta izan zuten atzo artzainek. Goizean goizetik postuak jarri zituzten herrian zehar eta Gipuzkoako 28. Artzain Gazta Lehiaketa ospatu zen. Guztira hamabost gazta aurkeztu zituzten eta Joseba Insausti ordiziarrarenak irabazi zuen txapelketa. Iban Garate aktoreak eman zion saria. Herritarrek, berriz, Arantxa Garaiburuaren gazta hautatu zuten. Ardi okel gisatu onena, aldiz, Okila elkartearena izan zen.


Handizkako Galbanizatutako Gabion Kutxako euste hormak fabrikatzailea eta hornitzailea | Anping\nGabion Box hexagonalki ehundutako galbanizatutako edo PVCz estalitako altzairuzko alanbre sare konpartituzko saskiak dira kutxa laukizuzen formarekin. Konpartimenduak dimentsio berdinekoak dira eta barne diafragmek osatzen dituzte.\nGabion Box hexagonalki ehundutako galbanizatutako edo PVCz estalitako altzairuzko alanbre sare konpartituzko saskiak dira kutxa laukizuzen formarekin. Konpartimenduak dimentsio berdinekoak dira eta barne diafragmek osatzen dituzte. Konpartimentua harri naturalez beteta dago eta diafragmek saskiaren barruan harri gutxieneko migrazioa ziurtatzen dute. Horrela, harriak banaketa uniformea eskaintzen du baldintza anormaletan ere, eta edukiontziari indarra ematen dio betetze-operazioan bere forma angeluzuzena mantentzen laguntzeko.\nGabion kaxa unitate laukizuzenez osatuta dago, bihurguneko sare hexagonal bikoitzez egina, harriz betea. Egitura sendotzeko, bere ertzak sareko hariak baino diametro lodiagoa duen hari batekin. Gabioien kutxak diafragmek banatzen dituzte gelaxketan metro bakoitzeko.\nAnping Haochang Wire Mesh Manufacture Co., Ltd da Anpingeko gabion alanbre sare fabrikarik handiena. 2006an sortu zen. Gure lantegiak 39000 metro koadroko azalera du. Gure enpresak kalitate kontroleko sistema integratua eta zientifikoa ezarri zuen. ISO: 9001-2000 kalitate kontroletik pasatu ginen.\nGarapenerako leloaren kalitateari eta sinesgarritasunari, bezeroei arrazoizko prezioak, entrega azkarra eta bezeroarentzako zerbitzu bikaina eskaintzeko. Bihotzez espero dugu lagun berriekin eta zaharrekin epe luzeko negozio harreman ona eta elkarrekiko onura ezartzea.\nAurreko: uholde barrera gabio alanbre sare harri eusteko horma\nHurrengoa: 4mm50x100mm beroa galbanizatutako soldatutako gabio saskia


ZUMAYA berpiztu digute - - Baleike.eus\nZUMAYA berpiztu digute\nXabier Azkue Ibarbia 2016-11-17 09:17\nHerritar batek jakinarazi zidan duela aste batzuk, Game of Thrones telesailean herensugeak bezalaxe, bat-batean aspaldi ikusi gabeko izen batzuk agertzen hasi direla ordenagailu eta mugikorretako mapa batzuetan: ZUMAYA, CESTONA, GUETARIA… Frankismo garaiak etorriko zitzaizkion gogora bati baino gehiagori.\nGoogle Maps aplikazioan gertatu omen da izen zaharren berpizkunde hori, eta egiaztatzen saiatu nintzen: ZUMAIA, ZESTOA eta GETARIA agertzen zitzaizkidan niri! Ondoren jakin nuen zergatik, Sustatun horren inguruko artikulua irakurrita: nabigazio-hizkuntzaren arabera, programak era batera edo bestera ematen ditu izenak.\nItxura denez, Googlek moldaketa tekniko batzuk egin ditu, eta lehenago hizkuntza bakarrean eta izen ofizialekin bakarrik ematen zituenak, orain hainbat hizkuntzatan eskaintzen ditu mapak, tartean euskaraz. Gainera, ordenagailuetan erabiltzaileak aukera dezake zer hizkuntzatan kontsultatu nahi duen mapa. Horrela begiratuta, aurrerapauso handia dela dirudi, eta alde batetik hala da, Euskal Herritik kanpoko izenak ere euskaraz ikusteko modua eskaintzen duelako: Palentzia, Bordele, Txekia, Txad…\nArtikuluan, hala ere, ez zaio aparteko garrantzirik eman beste alderdi bati: praktikan, erabilerari dagokionez, atzerapauso ikaragarria ekarri duela aldaketak. Izan ere, lehen Euskal Autonomia Erkidegoan herrien izen gehienak euskaraz agertzen ziren —ofizialak erabiltzen zirelako—, eta orain erabiltzaileen %90 baino gehiagok ZUMAYA eta antzekoak ikusten dituzte. Imajinatzen duzue egun batetik bestera gure herrietako eta errepideetako kartel guztiak horrela idatziko balituzte? Sarean antzeko zerbait gertatu da, bada.\nEgia da neurri batean konpontzeko aukera badagoela: ordenagailuetan nahikoa da aplikazioan bertan ezarpenetan euskara hautatzea. Horrelakoekin agerian geratzen da zer garrantzitsua den euskaldunok ordenagailuetan euskara lehenestea: NABIGATU EUSKARAZ! Hala ere, ZUMAYA eta antzekoak irakurri beharra ezin da izan gaztelaniaz nabigatzeagatik euskaltzaleak ordaindu beharreko isuna, edo euskaraz ez dakiten herritarrek ere bete beharko duten zigorra. Izan ere, Arabako, Bizkaiko eta Gipuzkoako datu orokorrak ikusita, nekez izango ditugu epe laburrean euskararen alde.\nMugikorrei dagokienez, konponbidea ez da hain erraza, gailu gehienek ez dutelako aukera ematen euskaraz nabigatzeko, eta aintzat hartzen badugu jada Interneten gehiago ibiltzen garela mugikorrekin ordenagailuekin baino... Emaitza txar horiek are okerrago bihurtzen dituen beste kontu bat ere badago: mapa horiek oinarritzat hartzen dituzten webgune eta aplikazio asko daude, forma aldrebes horiek hedatzen hasi direnak.\nOndorioz, maila ofizialean existitzen ez diren izenak berpiztu dizkigute, ustez lurpean zeuden mamuak agertu zaizkigu berriz. Beldur naiz ez ote ditugun aurrerantzean izen horiek gero eta gehiago ikusiko merkataritzan, hezkuntzan eta beste alor batzuetan, gazteen artean bereziki. Izan ere, Google ahalguztidunak hala badio, arrisku galanta herritarrak ere gaztelaniaz ZUMAYA erabiltzen hasteko!\nPanorama horren aurrean, komeniko zaigu Googleri esatea informazio horrekin zerbitzu “txarra” ematen duela, gaztelaniaz proposatzen dituen izen horietako asko ez direla ageri errepideetako karteletan, erakunde publikoen webguneetan, turismo bulegoetako argitalpenetan, herriko ostatu eta enpresen helbideetan, ez direla erabiltzen gaztelaniaz bizi diren herritarren eta elkarteen eguneroko bizitzan ere...\nZumaiarrok isilik geratuko gara? Sinadura bilketa bat egingo beharko dugu? Argazki jendetsu erraldoi bat “Google: this is not ZUMAYA” dioen pankarta batekin? Gure herria, berdin euskaraz eta gaztelaniaz, ZUMAIA delako.


About: Rudolph Hess\nWalter Richard Rudolf Hess (Heß alemanez) (Alexandria, Egipto, 1894ko apirilaren 26 - Berlin, Alemania, 1987ko abuztuaren 17) Alemania Naziko politikari nabarmena izan zen. Hitlerren laguna eta alderdikidea izan zen. 1925ean, Führer-en idazkari partikular izendatu zuten. Hitlerrek gobernua bereturik, Reichstageko kide izan zen. Goi-karguak izan zituen Langile Alderdi Nazionalsozialistan. 1939an, Hitlerren bigarren ondorengo izendatu zuten (Göringen ondoren). Bigarren Mundu Gerran, arrazoiak garbi ez daudela (Britainia Handiarekin Sobietar Batasuna zenaren kontrako ituna egiteko asmoa omen zen), Eskoziara ihes egin zuen (1941), eta preso hartu zuten. Gerra amaitutakoan, Nurenbergeko epaiketetan gerra-hiltzailetzat epaitu zuten. Burua nahasirik zuela eta, heriotzara kondenatu ordez, bizi guz\nWalter Richard Rudolf Hess (Heß alemanez) (Alexandria, Egipto, 1894ko apirilaren 26 - Berlin, Alemania, 1987ko abuztuaren 17) Alemania Naziko politikari nabarmena izan zen. Hitlerren laguna eta alderdikidea izan zen. 1925ean, Führer-en idazkari partikular izendatu zuten. Hitlerrek gobernua bereturik, Reichstageko kide izan zen. Goi-karguak izan zituen Langile Alderdi Nazionalsozialistan. 1939an, Hitlerren bigarren ondorengo izendatu zuten (Göringen ondoren). Bigarren Mundu Gerran, arrazoiak garbi ez daudela (Britainia Handiarekin Sobietar Batasuna zenaren kontrako ituna egiteko asmoa omen zen), Eskoziara ihes egin zuen (1941), eta preso hartu zuten. Gerra amaitutakoan, Nurenbergeko epaiketetan gerra-hiltzailetzat epaitu zuten. Burua nahasirik zuela eta, heriotzara kondenatu ordez, bizi guztirako kartzela-epaia eman zioten (1946). Spandauko (Berlin) kartzelan bete zuen kondena. Nurenbergen epaituetatik kartzelaldirik luzeena jasan zuen Hessek. (eu)\nWalter Richard Rudolf Hess (Heß alemanez) (Alexandria, Egipto, 1894ko apirilaren 26 - Berlin, Alemania, 1987ko abuztuaren 17) Alemania Naziko politikari nabarmena izan zen. Hitlerren laguna eta alderdikidea izan zen. 1925ean, Führer-en idazkari partikular izendatu zuten. Hitlerrek gobernua bereturik, Reichstageko kide izan zen. Goi-karguak izan zituen Langile Alderdi Nazionalsozialistan. 1939an, Hitlerren bigarren ondorengo izendatu zuten (Göringen ondoren). Bigarren Mundu Gerran, arrazoiak garbi ez daudela (Britainia Handiarekin Sobietar Batasuna zenaren kontrako ituna egiteko asmoa omen zen), Eskoziara ihes egin zuen (1941), eta preso hartu zuten. Gerra amaitutakoan, Nurenbergeko epaiketetan gerra-hiltzailetzat epaitu zuten. Burua nahasirik zuela eta, heriotzara kondenatu ordez, bizi guz (eu)


09 « azaroa « 2021 « Prentsa oharrak\nGasteizek 5 milioi euro bideratuko ditu Hiriaren sustapena, Berdintasuna, Euskara, Bizikidetza eta Gazteria bultzatzera\nKategoriak: Prentsa oharrak — Komunikazio Zerbitzua / Servicio de Comunicación — 9 azaroa 2021 18:39\nIronMan, Green Capitalen urteurrena, Green Deal, Gastez Antzokia eta zerbitzu nagusien udal plan berriak, Alkatetzaren aurrekontuaren berritasunak\nGasteizek 5 milioi euro bideratuko ditu Hiria, Berdintasuna, Bizikidetza, Gazteria eta Euskara sustatzera. IronManen babesa (125.000 euro), proiektu estrategikoak eta hiriko ekitaldiak (200.000 euro) edo Frantziako Tourrarekiko lankidetza (100.000 euro), Green Capitalaren urteurrena (100.000 euro), Green Deal (40.000 euro) eta zerbitzu nagusien udal-plan berriak dira Alkatetzaren datorren urteko aurrekontuaren berrikuntzetako batzuk.\nMiren Fernández de Landa zinegotziak Gasteizko Udaleko Alkatetza eta Harreman Instituzionalen Sailaren Aurrekontuen proiektua aurkeztu du gaur arratsaldean. Proiektu horren xedea da inor atzean utziko ez duen eta berdintasunean oinarrituta pertsona guztien kohesio soziala eta bizikidetza bultzatuko dituen politika publikoa indartzea, eta, horretarako, 6 helburu zehatz lotzen dituzten ekimenak garatzen ditu, nabarmendu duenez.\nHonako hauek dira 6 helburu horiek: genero-berdintasuna eta indarkeria matxistaren aurkako borroka; giza eskubideak; aniztasuna eta diskriminaziorik eza aitortzea; gazteen integrazio aktiboa eta parte-hartzailea, eta gizartean gazteen ikusgarritasun positiboa; euskararen erabilera sustatzea; udal-jardueraren xede diren kolektiboen aniztasuna aintzat hartzen duten komunikazio- eta informazio-kanpainak garatzea, eta politika publiko inklusiboak planifikatzeko eta ondoren ebaluatzeko diagnostikoak egitea.\nLehen helbururako kontuetan jasotako ekintzen artean, nabarmentzekoak dira Berdintasun Plan berria (65.000 euro), Jabekuntza Feministarako Eskola Etxea (210.000 euro), indarkeria matxistaren prebentziorako planak (80.000 euro), edo sexu- eta genero-aniztasuna txertatzeko agenda (40.000 euro).\nSailaren bigarren helbururako, aurreikusita daude, besteak beste, Bizikidetzaren eta Aniztasunaren II. Planerako, Umeen Aurkako Estrategiarako edo Bizikidetzan eta Hiri Hezitzailean Ikasteko programarako partidak.\nGazte Plan berria (80.000 euro), Gauekoak, Xtraclub, Gazte Klik Klak, Haziak eta Gazte Informazio Bulegoa, besteak beste, biltzen dituen hirugarren helburua da gazteen hirian erreferentzia izateko lan egitea.\nEuskararen erabilera sustatzea da laugarren helburua. Euskararen arloan, aurrekontuak bi helburu nagusi ditu: batetik, udal-plantillan euskararen erabilera eta ezagutza sustatzea, eta, bestetik, herritarren artean hizkuntza sustatzea.\nZentzu horretan, Euskara Zerbitzuak hitzarmenak sinatuko ditu beste erakunde eta elkarte batzuekin, hala nola Euskaltzaindia, Geu Elkartea, Araba Euskaraz (Gasteizen egingo dena), Bai Euskarari… Urtaran Kabinetearen erronka nagusietako bat, datorren ekitaldiari begira, Gasteiz Antzokia martxan jartzea da. Horregatik, 300.000 euroko partida erreserbatu da, zentro berrirako material eta instalazioetan inbertituko dena, eta Lazarraga Elkartearekin lankidetzan arituko da. “Oso garrantzitsua da Gasteiz Antzokiaren eta Euskararen Etxearen proiektuari ekitea”, nabarmendu du gaur Iñaki Gurtubai Euskara zinegotziak.\nKategoriak: Prentsa oharrak — Etiketak: administrazioa, Borja Rodríguez, Eraldaketa digitala, gizarte etxeak, Partaidetza — Komunikazio Zerbitzua / Servicio de Comunicación — 17:10\nSan Prudenzio Fundazioaren Lan Osasun eta Segurtasun XXI. Biltzarra inauguratzea\nEguna. Asteazkena, azaroak 10\nTokia. Europa Biltzar Jauregia, Francisco de Vitoria entzun-aretoa\nPrentsaurrekoa. ‘Altsasu’ antzezlana aurkeztea\nParte hartzaileak. María Goiricelaya, zuzendaria; eta Aitor Borobia eta Nagore González, aktoreak\nOngi etorria Alzheimer CEAFAren IX. Biltzar Nazionalari\nTokia. Europa Biltzar Jauregia, Maria de Maeztu entzun-aretoa\nJardueren eskaintza osoa leheneratu izana eta kirol-egiturari emandako babesa izango dira 2022rako Kirol eta Osasun sailaren aurrekontuaren oinarriak\nKategoriak: Prentsa oharrak — Etiketak: 2022ko aurrekontuak, Kirol eta Osasun zinegotzi Livia López — Komunikazio Zerbitzua / Servicio de Comunicación — 16:57\nKirol arloko instalazio eta jardueren eskaintza guztiak berreskuratuta, bizitza soziala berreskuratzea izango da 2022ko Aurrekontuen helburuetako bat Kirol eta Osasun sailean, gaur Livia López zinegotziak egindako aurkezpenean aipatu duen moduan. “Kirol-zerbitzuei lotutako pandemia aurreko kontratu eta jarduera guztiak berreskuratu dira”, azpimarratu du zinegotziak. Horrekin lotuta, ariketa fisikoei eta kirol-jarduerei euskarria emateko bideratuko den 4.804.060 euroko zenbatekoa aipatu du. Kontratuak honako hauei lotuta egongo dira: futbol-zelaien, pilotalekuen, rokodromoen edo udako kanpainaren kudeaketa.\nEra berean, azpimarragarria da tokiko kirol-egitura babestera bideratuko den ia hiru milioi euroko zenbatekoa. Zenbateko hori honako batura honetatik eratorriko da: jardueren egitarau batzuk gauzatzera bideratuko den 1.975.237 euroko zenbatekoa eta jarduerak antolatzeko eta sustatzeko laguntzetarako 1.013.064,82 euroko zenbatekoa. Azken zenbateko horrek hainbat kontzeptu biltzen ditu: lehen eta bigarren kategorietako taldeentzako, kirol egokiturako edo ekimenak antolatzeko dirulaguntzak, adibidez. Aurtengo berritasunen artean, nabarmendu beharrekoa da aurten Gloriosas taldea emakumezkoen futboleko lehenengo mailan sartu izanaren ondorioz adostutako hitzarmena, 100.000 euroko zenbatekoa duena.\nLaster kontratatuko dute Kirolen zerbitzuaren genero-inpaktuarekin lotutako lehen azterketa, eta ekintza horren xedea izango da “gure kirol-politikek berdintasun arloan zer eragin duten ezagutzea, eta hobetu beharreko esparru eta ekintzak zein diren jakitea, parekideagoa den gizartearen alde apustu irmoa eginda”, aipatu du Livia Lópezek. 2022ko Aurrekontuak azterketa horretatik eratorritako ekintzak garatzeko zuzkidura ekonomikoa jasotzen du.\nHurrengo urtean, bestalde, garrantzi berezia izango du Kirolaren Foroa izenekoak. Kirol-egiturako eragileekin eta erabiltzaileekin elkarrizketa izateko gunea da eta laneko prozesuak eta sektorearen komunikazio-gaitasunak hobetzea du xede. Horrek ere aurrekontu mailako kontu-saila izango du.\nOsasun Publikoaren zerbitzuaren aurrekontu espezifikoari dagokionez, haren zenbatekoa dela eta bereziki nabarmendu beharrekoa da esparru soziosanitarioko erakundeei zuzenduta etorkizunean egingo den dirulaguntzen deialdia. 400.000 euro baino gehiago ditu esleituta. “Behar handiena duten tokietan elkarteei lagundu ahal izateko diru gehiago izango da”, azpimarratu nahi izan du zinegotziak.\nBestalde, hiritarren osasuna babesteko programek (higienea, elikadura, desfibriladoreen mantentze-lana, desinfekzioa…) 382.800 euroko inbertsioa izango dute.\nAnimalien osasunarekin lotutako programek 49.000 euroko igoera izango dute aurrekontu mailako proiektuan eta 92.000 eurokoa izango da kontu-saila.\nGasteizko Udalak zibersegurtasunari buruzko jardunaldi bat antolatu du enpresentzat\nKategoriak: Sailkatu gabea — Etiketak: jardunaldia, zibersegurtasuna — Komunikazio Zerbitzua / Servicio de Comunicación — 14:36\nErtzaintzako eta Euskadiko Zibersegurtasun Zentroko adituek parte hartuko dute bihar San Martineko udal bulegoetan egingo den saioan.\nGasteizko Udaleko Ekonomia Sustapenaren, Enpleguaren, Merkataritzaren eta Turismoaren Sailak zibersegurtasunari buruzko aurrez aurreko jardunaldi bat antolatu du. Bertan, adituek parte hartuko dute, enpresek aurre egin behar dieten eraso ohikoenak eta horiek ekar ditzaketen ondorio ekonomikoak saihesteko gakoak azaltzeko. Jardunaldia 10:30etik 12:30era bitartean izango da, San Martineko udal-bulegoetako ekitaldi-aretoan, eta sarrera librea eta doakoa da. 40 enpresak baino gehiagok baieztatu dute bertaratuko direla. Lehen alkateorde Maider Etxebarriak azpimarratu duenez, “aldaketa teknologikoek eta telelanak bidea ireki diote mehatxu horri enpresa-ingurunean. Eraso batek edozein negozio jar dezake arriskuan, eta sektoreari beharrezko ezagutzak eman behar dizkiogu zibererasoak saihesteko”. Zinegotziak gogorarazi du, Gasteizko enpresei arrisku hori saihestu nahian, Industriari Laguntzeko 2021-2024 Planaren helburu estrategikoetako bat “digitalizazio-prozesuei laguntza aktiboa ematea” dela.\nBiharko jardunaldian Manu Viota egongo da, Ertzaintzaren Delitu Informatikoen Ataleko burua, eta Araban eta Euskadin hautemandako eraso ohikoenak azalduko ditu. Euskadiko Zibersegurtasun Zentroko Lorenzo Díaz de Apodacak eta Jordi Ubachek lan-eremuan pasahitz-kudeatzaileak erabiltzearen abantailak irakatsiko dituzte. Halaber, dauden backup motei buruzko informazioa emango dute, bai eta horiek exekutatzeko moduari buruzkoa ere, hackeoak saiheste aldera.\nMaria Clè Lealek moda-bilduma berritzailea aurkeztu du Gasteizen, erabiltzen ez den latxa-artilea birziklatzen baitu\nKategoriak: Prentsa oharrak — Etiketak: latxa-artilea, María Clè Leal — Komunikazio Zerbitzua / Servicio de Comunicación — 14:07\nAlkateak txalotu egin du ekimen iraunkor hori, eta ekonomia berdea xede duen Gasteizko Green Deal mugimenduaren barruan kokatu du\nGasteizek moda, iraunkortasuna, tradizioa, birziklatzea eta ekonomia batu ditu gaur María Clè Leal diseinatzailearen bilduma berritzailearen aurkezpen-ekitaldian, zeinak erabiltzen ez den ardi latxaren artilezko zuntzak birziklatzetik lortutako ehunekin berokiak diseinatu eta egin baititu. Denboragabeko jantzien moda-bilduma da, molde garbi eta soilekoa; gainera, balioa ematen dio joskintza tradizionalaren jardun bikainari.\nMontehermoso jauregian egin dute ezohiko aurkezpen hori, Gasteizko diseinatzailearen, Latxa Escena Koop-en, NEIKERen eta ADR Urkomeren arteko lankidetzaren emaitza. Indarrak batuta, iaz, “Hainbat merkatutan merkaturatzeko asmoz latxaren artilearen ehun-balorizaziorako alternatibak proiektua” izenekoa abiarazi zuten, eta joan den maiatzean jakinarazi zuten irazki-ehuna lortu zutela latxa-artilea proportzio desberdinetan erabiliz eta material birziklatuarekin eta beste zuntz natural batzuekin konbinatuta.\nEkimen horren funtsa da zuntz natural bati balioa ematea, eremu eta merkatu desberdinetara erraz egokitu daitekeen ehun bat sortuz. Abiapuntu gisa, materiala modako bilduma bat diseinatzeko erabili da, zenbait beroki eta dagozkien osagarriak barne hartzen dituena, zehazki. Lehen urrats horrek arazo bat konpontzeko hedatzen ari den negozio-bide bat irekitzeko xedea du: latxa artilearen urteroko metaketa.\n“Geroz eta handiagoa da herritarren eta enpresen kontzientziazioa klima-aldaketaren aurkako borrokan, eta, zorionez, gero eta ekimen gehiago sortzen dira ekonomia zirkularrak bere estrategiaren erdigunean dituen ekoizpen- eta sormen-prozesuen alde egiteko“, Gorka Urtaran alkateak nabarmendu duenez; bide batez, zorionak eman dizkie María Clè Leali eta inplikatutako erakundeei. “Gaur modaren bitartez egindako proposamen interesgarri hori ezagutu dugu, Gasteizen ezagutu ere, hiri berdetik ekonomia berderako trantsizio horrekin konprometituta dagoen hirian, Gasteiz Green Deal baita gure bizi-kalitate handia sendotzeko eta etorkizun ekonomiko eta sozial sendo eta bideragarri baten oinarriak ezartzeko akordio handia. Akordio zabal eta plurala, iritsi beharreko jomugari buruzko ikuspegi desberdinak baina osagarriak jaso nahi dituena. Gasteiz Green Deal bezala, ekimena horrek ekonomia berdea, gizarte-kohesioa eta natura-ingurunearen babesa ditu oinarri.\nEhun jasangarri berriaren kalitate-zigilua\nEhun jasangarri berri horren bilaketarekin lortutako emaitza onei esker, filosofia jasangarri bera partekatzen duten hainbat arlotatik datozen beste euskal enpresa batzuekin lankidetzan aritzeko aukera aztertzen ari dira. Ekimenaren sustatzaileen arabera, funtsezkoa da ehunari eta bertan oinarrituta diseinatu eta egindako produktuei ahalik eta ikusgarritasun handiena ematea, zuntz horren erabilerarekin estu lotuta egongo den kalitate-zigilua sortuz.\nProiektuan garatutako lanak Nekazaritza-produktibitatearen eta -iraunkortasunaren arloan Berrikuntzarako Europako Elkartearen (AEI) talde operatiboak sortzeko eta funtzionatzeko laguntzak jaso ditu, eta Landa Garapenerako Nekazaritza Funtsak (LGENF) eta Eusko Jaurlaritzak finantzatzen dute % 75ean, Europako Parlamentuaren eta Kontseiluaren 1305/2013 (EB) Erregelamenduaren 35. artikuluan aurreikusitako lankidetzarako laguntzen bidez. Gasteizko Udalaren babesa ere badute, bai eta Araba, Bizkaia eta Gipuzkoako aldundien laguntza ere.\nKlimaren Aldeko Ekintzaren eta Nekazaritza Eremuaren Batzordea (2021/11/16)\nGai zerrenda: 11-16 Klima E B\n2021eko World Press Photo erakusketa ikusteko azken egunak\nKategoriak: Sailkatu gabea — Etiketak: world press photo — Komunikazio Zerbitzua / Servicio de Comunicación — 13:22\nMontehermoso kulturuneko garai bateko ur biltegian ikus daiteke azaroaren 14ra arte (igandea).\nPrentsa-argazkilaritzaren arloko nazioarteko erakusketarik garrantzitsuenak, World Press Photok, azken egunak ditu Gasteizen, izan ere azaroaren 14an amaituko baita 28 herrialdetako 45 argazkilarik ateratako 159 irudi hauek ikusteko aukera.\n2021eko World Press Photo erakusketa azaroaren 14ra arte, igandea, izango da ikusgai Montehermoso kulturuneko ur-biltegian, 11:00etatik 14:00etara eta 18:00etatik 21:00etara, astelehenetik igandera (jaiegunak barne). Bisita gidatuak ere eskaintzen dira, euskaraz eta gaztelaniaz.\n7.000 pertsonak bisitatu du orain arte erakusketa.\nGasteiz utzi ondoren, beste leku batzuetan izango da ikusgai, Israelen, Tel Aviven, besteak beste. Gasteizko Udaleko Kultura Sailak babesten egiten du World Press Photo.\nHerritarren Segurtasunaren Sailak Polizia Koordinatzeko 092 Zentralaren instalazioak hobetuko ditu\nKategoriak: Prentsa oharrak — Etiketak: 092 Zentrala, Herritarren Segurtasunaren Saila — Komunikazio Zerbitzua / Servicio de Comunicación — 13:18\nUdaltzainak eta suhiltzaileak biltzen dituen sailaren aurrekontua % 15 haziko da\nHerritarren Segurtasunaren Sailak 1.168.372 euroko aurrekontu-proiektua aurkeztu du 2022rako, egungo kontuak baino % 15 gehiago.\nGaur azaldu ditu Marian Gutiérrez zinegotziak bere sailaren zenbakiak. Bertan, Udaltzaingoak eta Suhiltzaileen Zerbitzuak antzeko aurrekontu-zuzkidura dute.\nUdaltzaingoak 595.372 euroko aurrekontua izango du, Jose Erbina kaleko polizia-egoitza berria irekitzea aurreikusten baita. Agenteen lekualdaketa dakarren plan horrek Agirrelandako polizia-etxean espazioak libratzea ahalbidetuko du, eta hori zerbitzu batzuen instalazioak berrantolatzeko eta hobetzeko baliatuko da, hala nola Polizia Koordinatzeko Zentralarenak (092).\nIldo horretatik, aurrekontuak 175.000 euroko partida jasotzen du ekipoak berritzeko eta ordezteko, Ekintzak Koordinatzeko Zentrorako videowall bat erostea barne. Pantaila handi horretan, hirian instalaturik daudelarik Udaltzaingoak horietarako sarbidea duen kamerek zerbitzatzen dituzten irudiak bistaratuko dira.\nMarian Gutiérrezek azaldu duenez, “inbertsio horrek, aurten plataforma informatiko berri bat ezartzeko aurreikusitakoarekin batera, larrialdien tramitazioa eta herritarrei ematen diegun arreta hobetzeko aukera emango digu; izan ere, 2020an 54.651 esku-hartze kudeatu zituen eta 41.000 deiri baino gehiagori erantzun zien”.\nBestalde, 2022ko aurrekontu-proiektuari esker, Udaltzaingoarentzat ibilgailu berri bat erosi ahal izango da —renting bidez berrituko diren 15 ibilgailuak alde batera utzita—, eta suhiltzaileen bonba-kamioiak berritzen jarraituko da halaber.\nIldo horretatik, Prebentzio, Su Itzaltze eta Salbamendu Zerbitzuak (PSISZ) ezaugarri horien dituen ibilgailu berri bat erosiko du, ostiral honetan Tokiko Gobernu Batzarrak lizitaziora aterako duenari eta 2023rako aurreikusitako hirugarren bati gehituko zaiena.\nEra berean, esku hartzeko jantzi berriak eta suhiltzaileentzako ohiko jantziak (150.000 €) eta udaltzainentzako uniformeak eta txalekoak erosiko dira (200.270 €). Orobat, emisora berriak erosiko dira, epe ertainera agente bakoitzak bere ekipoa izan dezan.\nAzkenik, Herritarren Segurtasunaren Sailaren aurrekontuak 100.000 euroraino handituko du larrialdietarako eta elurteetarako partida.\nZorra kontrolatzea eta digitalizazioan aurrera egitea, Ogasun Sailak 2022an izango dituen aurrekontu-helburu nagusien artean\nKategoriak: Sailkatu gabea — Etiketak: aurrekontu-helburu nagusiak, ogasun saila — Komunikazio Zerbitzua / Servicio de Comunicación — 12:38\nUrtaranen gobernuak Udalaren egoera ekonomikoa hobetzen jarraitu nahi du datorren urtean, Udalaren eta haren sozietateen zorra 2,75 milioi euro murriztuta eta 8,26 milioi euroko aurrezpen garbia eginda. Era berean, pausu garrantzitsuak emango dira izapidetze elektronikoaren arloan, eta hobekuntzak egingo dira udal-kontratazioaren eta udal-zergen kudeaketaren digitalizazioan.\nOgasuneko zinegotzi Iñaki Gurtubaik 2022ko aurrekontuan gobernu-arlo horrekin lotuta zehaztutako ildo nagusiak azaldu ditu. Zorra murrizteko zifrekin batera, maileguen amortizaziora bideratutako 12,88 milioi euroak nabarmentzen dira, eskatu nahi den kreditu-bolumena baino 600.000 euro gehiago. Digitalizazioari dagokionez, udal-lizitazioetarako eskaintzak telematikoki aurkezteko aukera emango du, eta Kontratazio Mahaiaren funtzionamendua hobetuko. Zerga-arloan, izapidetze elektronikoak hobetu egingo du kudeaketaren eraginkortasuna, zerga-betebeharrak betetzea eta komunikazioak jasotzea. Digitalizazio hori ere funtsezkoa izango da 2022an Iruzur Fiskalaren aurka Borrokatzeko Planean, eta udal-inbentarioaren aplikazio berria ere sortuko da.\nOgasunaren aurrekontuko ohiko partida ekonomikoetako bat, ibilgailuak errentan hartzeari dagokiona, iazkoa baino 51.000 euro handiagoa izango da, udal-flota erregai fosilik gabeko ibilgailu iraunkorrez osatzeko helburuan aurrera egiteko. Ibilgailu elektrikoak erosteak ekarriko dituen kostu handiagoak justifikatzen du aurrekontu-igoera hori.\nSan Martineko bulego teknikoen eraikinean udal-zerbitzuak lekuz aldatu eta berrantolatzeko aparteko inbertsioa egingo da. Izan ere, Trafikoko Zerbitzua instalazio horietara aldatuko da, eta zerbitzu medikoak eta Haurtzaro Zerbitzua ere berrantolatzeko asmoa dago aurten eta datorren urtean.\nBestalde, COVID-19aren ondoriozko gastuen aurreikuspena jaitsi egin da 2022rako. Ekitaldi honetan 260.000 euro izatetik datorren urtean 100.000 euro izatera igaroko da.\n2022ko aurrekontuaren aurkezpen orokorrean adierazi zen bezala, Garapen Iraunkorreko Helburuekin lerrokatutako lehen kontu-proiektua da, eta, gainera, aurrera egiten du diseinuan genero-ikuspegia txertatzen.\nBestalde, Iñaki Gurtubairen agerraldian berariaz Giza Baliabideetara bideratutako aurrekontua zehaztu da, eta bertan zifra bat nabarmentzen da: udal plantilla osoaren ordainsariak % 2 igoko direla aurreikusten da, beste administrazio batzuek datorren urterako aurreikusitakoaren ildotik.


Hasiera > AUKERA BEREZIAK>GONAK\t>‘LOKI’ GALTZA-GONA\nJantzi honek galtza motz batzuen erosotasuna eta freskotasuna minigona baten dotoretasun eta estiloarekin konbinatzen ditu. Original y versátil, la falda pantalón nunca falla.\n- Bi kolore aukeran: beltza eta laranja\n‘PARDO’ GONA ZUZENA\nDenboraldiz denboraldi behar duzun oinarrizko jantzia. Gona zuzen honek zure figura estilo handiz erakusteko aukera emango dizu. Konbina ezazu top estanpatu batekin edo bolumendun brusa batekin, maila goreneko estilismo baterako. - Minigona estua - Gerri-altuera ertaina - Ehundura leuna - Molde zuzena - Hainbat aukera: beltza, denim, berdea eta urdina


Lan heriotzak salatu ditugu Gasteizen\nNoaingo arropa-garbitegian lan baldintzak mantenduko dira lortutako akordioari esker\nLangabe kopuruak gora egin du prekarietateak sortutako ezengonkortasunaren ondorioz\nLangile bat hil da Legution, laugarren lan heriotza bost eguneko epean\nElkarrizketa "arduratsua" da Nikaraguako egoera konpontzeko aterabide bakarra, CST-JBE sindikatuaren arabera\nLangileok bizirik itzuli nahi dugu etxera. Lan duina, bizi duina nahi dugu\nEz da BGAE eta pentsio pribatuei buruz hitz egiteko garaia, 1.080 euroko gutxieneko pentsio bat ezartzeko unea da pentsionistak pobreziatik atera daitezen\nGaur, hilak 13, lan istripu berri bat jazo da, itsas-gizon bat hil egin da Hondarribiako portuan. LAB sindikatutik, lehenik eta behin, elkartasuna eta doluminak eskaini nahi dizkiogu haren senide eta lankideei. Modu bereran aurreko larunbatean Biana herriko paper-fabrikan hildako langilea eta Betelun hildako nekazaria ere gogoan izan nahi ditugu. Hauekin gutxienez 35 dira 2018an Euskal Herrian lanean hil diren langileen kopurua.\nApirilean eta maiatzean zehar, Argentinako Nazio Kongresuan hamalau asteetara arte abortuaren despenalizazioa jasoko lukeen legea eztabaidatu zuten, eta, aste honetan, Senatuak lege berri hori atzera bota du.\nEuskal gehiengo sindikalak deituta, elkarretaratzea egin dugu gaur Laudioko herriko plazan, astelehenean hildako garraiolariaren lan heriotza salatzeko. Lan istripuen atzean prekarietatea dagoela berretsi dugu, eta garraiolarien lan baldintza kaskarrei buruz ohartarazi dugu berriro. Urtea hasi zenetik, gutxienez 32 langile hil dira lanean, Hego Euskal Herrian.\nIndustria | Federazioa\nLan baldintzen defentsan greba mugagabera joko dute Tasubinsako arropa-garbitegiaren langileek\nHitz gutxiago eta ekintza gehiago eskatu dituzte Garbialdiko langileek\nHitzarmen duin bat aldarrikatu dute Bizkaiko Bulego eta Langeletako langileek\nBizkaiko Bulego eta Langeletako langileak ostegunean irtengo dira berriro kalera\nEmakumeak | Abortatzeko eskubidea\nCSI sindikatuari elkartasuna adierazi diogu, Asturiasen bertan


Arrain txiki hau 10-18 cm izaten da luze, eta batik bat Ozeano Barean eta Atlantikoan bizi da. Ugaria da, halaber, Itsaso Mediterraneoan eta Itsaso Hilean.\nArrainek, fruten eta barazkien antzera, beraien sasoia dute, hau da, elikaduraren ikuspegitik eta ikuspegi organoleptikotik kalitate gorena duten sasoiak; beraz, garai horietan kontsumitzea gomendatu ohi da.\nAntxoen kasuan, udaberri-uda da beraien sasoia. Urtaro horietan, arrain sarda handiak igotzen dira ur azalera, elikatzeko eta ugaltzeko, eta errazagoa da horiek arrantzatzea. Garai horretan, halaber, gantz gehiago dute, eta haragia gozoagoa eta usaintsuagoa da. Egia da, ordea, globalizazioaren eta beste herrialde batzuetatik egiten diren inportazioen ondorioz, arrain gozo hau urte osoan eros litekeela gure azoketan.\nAntxoa arrain urdina da; gantz ekarpen handia du, nahiz eta elikagai hori ugariagoa den beste arrain urdin batzuetan (izokina, atuna, sardinak...). Proteinen iturria dela pentsatzen da, eta aipatzekoa da B taldeko bitaminak eta zenbait mineral ematen dituela:\nGantzak: arrain urdinak dira Omega 3 gantzaren iturri natural nagusiak. Gantz horrek onura asko ditu osasunarentzat, bereziki osasun kardiobaskular eta garunekoari dagokionez. Frogatu denez, gantz kardio-osasungarri horiek lagungarriak dira LDL kolesterol mailak eta odoleko triglizeridoak murrizteko, eta, aldi berean, efektu antiinflamatorioa dute eta odolaren zirkulazioa hobetzen laguntzen dute.\nProteinak: balio biologiko handikotzat hartuak dira, gure gorputzak ezin osatu dituen eta gorputzeko egiturak osatzeko eta konpontzeko behar diren aminoazido guztiak ematen baitituzte.\nBitaminak: gantz osasungarriak dituenez, onura “estra” bat dute, bitamina “liposolugarri” deituak ematen dituelako. Horien artean, aipatzekoak dira A bitamina eta D bitamina; azken horrek kaltzioa xurgatzeko prozesua hobetzen du eta hori hezurretara iritsarazten du. Aipagarria da, halaber, B taldeko bitaminak dituela; elikagaietako energia ateratzen laguntzen dute, eta nerbio sistema, giharrak edo globulu gorriak osatzen laguntzen dute.\nMineralak: aipatzekoa da selenioa, potasioa, fosforoa, magnesioa eta burdina dituela. Selenioak organismoaren sistema antioxidatzaile naturala osatzen du, eta burdina ezinbestekoa da oxigenoa zeluletara eta gorputzeko ehunetara ondo banatzeko.\nSukaldean kontuan hartzekoa\nArrain honekin, oso tipikoa da “antxoak ozpinetan” errezeta. Espainiako gastronomiako errezeta tradizional honetan dago anisakis parasitoaren ondoriozko kutsadura arrisku handienetako bat. Parasito hori arrainen erraietan egoten da, baina, arraina hiltzen denean, haragira igarotzen da. Ez zaionean berorik aplikatzen (gordinik prestatzen da, baratxuri, perrexil, olio eta ozpinetan beratuta), arrisku handiagoa dago; beraz, antxoak gutxienez -18 ºC-ra eta jan aurretik 48 orduz izoztea komeni da, halakorik gertatu ez dadin.\nAntxoak prestatzeko beste modu egoki bat antxoak irinetan pasatzea eta frijitzea izaten da. Antxoaren tamainak aukera ematen badu, osorik janez gero kaltzio asko ematen du, mineral hori arrainen "hezurduran" gelditzen delako, hau da, hezurretan. Oso gomendagarria da hezurretan arazoak dituzten pertsonek astean behin jatea era horretako arrain txikiak, hezur eta guzti.\nEz ahaztu zure ohiko dietan arrain urdinak sartzea, astean 1-2 aldiz (150 g astean), Omega 3 baliotsuak lortzeko, organismoak ondo funtzionatzeko berebiziko garrantzia duten beste elikagai batzuen artean. Espainian harro egon gaitezke oso arrain ona dugulako, eta era askotakoak; beraz, arrain gehiago kontsumitu behar dugu (bai arrain urdina bai zuria), eta, aldi berean, haragi gutxiago, oro har, gehiegi jaten baitugu.


Cookies | Saima\nElektrostratika bidezko esmaltea\nEsmalteztaketa bide hezearekin\nCOOKIE-AK ZERTARAKO ERABILTZEN DIREN\nWebguneko nabigazioa errazteko, segurtasun-arrazoiengatik eta erabiltzaileentzako zerbitzuak eraginkorragoak eta pertsonalizatuagoak izan daitezen erabiltzen ditu SAIMA.ES-ek cookie-ak. Ez du biltzen zure izen-deiturei eta konektatzen zaren posta-helbideari buruzko daturik. SAIMA.ESek datu hauekin erlazionatutako informazioa biltzen du: bisitatutako orri-kopurua, hizkuntza, gure albisteak zer sare sozialetan argitaratzen diren, zure IP helbideari esleitutako hiria, erabiltzaile berrien kopurua, bisiten maiztasuna eta errepikatze-tasa, bisiten iraunaldia, nabigatzailea, eta bisita egin den operadorea edo terminal-mota.\nSAIMA.ES-EK ERABILTZEN DITUEN COOKIE-MOTAK\nSAIMA.ESwebgunean, cookie-mota hauek erabiltzen dira:\n1. Saioko cookie-ak: aldi baterako cookie-ak dira. Ez dira gordetzen erabiltzailearen gailuan; desagertu egiten dira saioa bukatu eta gero. Cookie-mota honen bidez\n2. Cookie iraunkorrak: erabiltzailearen gailuan gordetzen diren cookie-ak dira. Cookie-mota honen bidez, nabigazio-informazioa berreskura daiteke hurrengo bisitan. Iraungitze-epe jakin bat izan ohi dute, saio-bukaera baino luzeagoa. Aukera ematen digute, adibidez, zure hobespenak (esaterako, herrialdea eta hizkuntza) kontuan hartuta zure bisitak pertsonalizatzeko.\nZehatz-mehatz, beheko taulan adierazita dago SAIMA.ESk zer saioko cookie eta cookie iraunkor baliatzen dituen eta zer helburutarako.\nBitartekoek erabiltzen dituzten cookie-ak dira, adibidez, identifikazio-helburuetarako baliatzen direnak, edo kanpoko eduki-osagarriek (esaterako, Google bilatzaileak) baliatzen dituztenak.\nSAIMA.ES-ek bitarteko baten zerbitzuak erabiltzen ditu, baita cookie-teknologia ere, bisitarien analitikak egiteko. Webgune honetan, http://www.google.com/intl/es/analytics informazio zehatzagoa duzu, SAIMA.ES, bere webguneari buruzko informazioa biltzeko eta erabiltzeko, bitartekoaren zerbitzuak baliatzen dituen moduari buruz.\nGogoan izan zure nabigatzailea cookie guztiak edo SAIMA.ES-en webguneko cookie-ak espreski baztertzeko konfiguratzen baduzu, webgunean barrena nabigatu ahal izango duzula, baina ezin izango duzula webgunearen funtzionalitate batzuez baliatu, zehatz-mehatz, saioko cookie-tan adierazitako funtzionalitateez, beharrezkoa baitute cookie jakin batzuk instalatuta izatea.\nNolanahi ere, erabiltzaileak noiznahi ezaba ditzake bere gailuan instalatuta dituen SAIMA.ESen cookie-ak, nabigatzailearen laguntza-atalean azaldutakoa eginez.\nSAIMA.ESen webgunean nabigatuz gero, baimena ematen duzu gorago azaldutako cookie-ak erabiltzeko, cookie-ei buruzko politika-dokumentu honetan jasota dauden baldintzetan eta epean.\nGuri buruzko informazio gehiago nahi baduzu, irakurri lege-oharra edo bidali mezu elektroniko bat helbide honetara:\nZeramikazko estaldurak aplikatzen daukagun ezagutza espezializatua zure eskura jartzen dugu, izan ere 1992tik daramagu esmaltatze zerbitzuak eskaintzen hirugarrenei.\nSaima © 2017


Gure bezeroak – Grupo GASCA\nKalitatea zure seme-alaben jantokira eramaten dugu\nEgunero-egunero, gutxi gorabehera 20.000 ume eta gazteren janaria zerbitzatzen dugu ikastetxe publiko eta pribatuetan, institutuetan, kanpamenduetan eta udalekuetan. Gure helburu nagusia menuen kalitate gorena da; horregatik, era askotako platerak prestatzen ditugu, nutrizio aldetik orekatuak, gazteek ahogozatuz jateko.\nJantokietako zerbitzua osatzeko, begiraleak dauzkagu umeak eta gaztetxoak zaintzeko.\nIkastetxeei eskaintzen dizkiegun zerbitzuak\n• Sukaldea in situ.\n• Sukalderik ez duten zentroak\n• Garbiketa-zerbitzu integrala\n• Ekitaldi bereziak\n• Ekipamendu eta instalazioei buruzko aholkularitza pertsonalizatua eta zuzendaritza teknikoa\nBezeroen erreferentziak mahai-tresnen kopuruaren arabera:\n• Lauaxeta Ikastola\n• San Nikolas Ikastola\n• Altzaga Ikastola\n• Kirikiño Ikastola\n• Indautxuko Jesuitak ikastetxea\n• Seber Altube Ikastola\n• Urkide ikastetxea\nKalitaterik handiena zure lantokian\nBezeroen neurrira egindako menuak eskaintzen ditugu, eta horrela, bakoitzak bere gustuen arabera aukera dezake.\nHainbat plater desberdin eskaintzen ditugu, guztiak egunean prestatutakoak. Gure menua lehenengo eta bigarren platerek eta postreak osatzen dute.\nEnpresa eta lantegiei eskaintzen dizkiegun zerbitzuak\n• Sukalderik ez daukaten zentroak\n• Bulegoentzako cateringa\n• Unión Española de Explosivos\n• Guardian Llodio\n• Taller Usoa Lantegia\n• Bruss Juntas Técnicas\nZerbitzurik onena adinekoentzat\nEgoitza batean zailagoa da janaria kudeatzea, batetik, bezeroen eguneko otordu-kopurua handiagoa delako, eta bestetik, dieta bereziak daudelako; horregatik, gure baliabideak erabiltzen ditugu eta langileak buru-belarri aritzen dira bezeroak gustura gera daitezen.\nOso garrantzitsua da gure langileak eta egoitzako zuzendaritza eta/edo mediku saila harremanetan egotea, egoiliarrei menu orekatua prestatzeko.\nEgoitzaren kudeaketa integrala eskaintzen dugu:\nPrezio, kalitate eta produktuen kontrola\nSukaldeko kostuen eta errentagarritasunaren ikuskapena\nLangileen hautaketa eta mantentzea\nIndarrean dagoen osasun eta higiene arloko arautegia betetzea eta kontrolatzea.\nGarbiketaren kudeaketa osoa\nEgoitzei eskaintzen dizkiegun zerbitzuak:\n• Gazteluondo egoitza\n• Bizkotxalde egoitza\n• Arandia egoitza\n• Albiz Santiago Llanos egoitza\n• Olimpia Egoitza\n• Juan Pablo I egoitza\nEtxeko txikienak zaintzen ditugu\nEtxeko txikienen beharrizanetara egokitzen ditugu gure menuak. Murtxikatze hasierak kontutan dituen edozein menu eskaintzen dugu, edozein intolerantzia edota alergia kontutan izanda, ahalik eta zerbitzurik pertsonalizatuena eskaitzeko asmoz.\nBarazkiak jaten hasteko menua\nHaragia jaten hasteko menua\nArraina jaten hasteko menua\nMurtxikatzen hasteko menua\nHaurtzaindegiei eskaintzen dizkiegun zerbitzuak\n• Nutrizio aholkularitza\n• Haurrak haurtzaindegia\n• Mis Amiguitos haurtzaindegia\n• Txiki Toki haurtzaindegia\n• Pekele haurtzaindegia\n• Chiquitín haurtzaindegia\nElikadura, arin eta ondo suspertzeko berme gisa\nMenua norberaren neurrira\nKalitate sistemak ezartzea (AAKPK, trazabilitatea, ISO…)\nSukaldearen eta solairuen arteko koordinazio-sistemak\nTeknologia berriak (hozte-sistema, hutsean ontziratzea…)\nOspitale eta klinikei eskainitako zerbitzuak\n• Bermeoko ospitale psikiatrikoa\n• Zamudioko ospitale psikiatrikoa\n• Zaldibarko ospitale psikiatrikoa\n• Guimón klinika


Aurrera jarraituko du Magnesitas Navarrasen eta Xotaren arteko loturak - Irurtzun - Guaixe.eus\nAurrera jarraituko du Magnesitas Navarrasen eta Xotaren arteko loturak\nGuaixe 2020-07-16 10:17\n2020/2021 denboraldian Magnesitas Navarras enpresak Xota babesten jarraituko du\nXotak Osasuna Magna Xota izenarekin lanean jarraituko du 2020/2021 denboraldian, Magnesitas Navarras taldeak beste urte batez klub irurtzundarra babesten segiko duelako. Atzo, asteazkena, bi aldeek urtebeterako akordioa sinatu zuten Magna enpresak Zubirin duen egoitzan. Xotako Tatono Arregi presidenteak talde berdea ordezkatu zuen, eta Magnesitas Navarras taldeko zuzendari nagusi Javier Creixell izan zen Zubiriko enpresako ordezkaria. Bi aldeak pozik zeuden sinatutako akordioarekin.\nFideltasuna eta balioak\nTatono Arregik esker oneko hitzak izan zituen Magnesitas Navarras enpresarendako, “garai gogor hauetan Magnaren babesletzaren jarraipena fideltasun keinu handia da, bihotzetik eskertzen duguna. Gure bideek elkarrekin jarraitzen dutelako oso pozik gaude; espero dezagun urte askotarako izatea” azaldu zuen presidente irurtzundarrak. Magnesitas Navarraseko Javier Creixell ere kontentu zegoen. “Osasuna Magna Xota bezalako klub garrantzitsu eta enblematikoa babesten jarraitzeagatik oso kontentu gaude. Nafarroan Xota erreferentea da, harrobiaren alde egiten du eta talde langilea da, dena ematen duena. Bere herriarekin konpromisoa duen taldea da, etorkizuneko ikuspegiarekin lan egiten duena, eta hauek guztiak gure enpresarekin partekatzen dituen balioak dira. Guretako plazer hutsa da Xotarekin lan egiten jarraitzea, egiten dugunean onenak izatearen pasio berbera baitugu” nabarmendu zuen Creixellek.\nMagnesitas Navarras enpresak 11 denboraldi eginen ditu Xota babesten. Hasieran 2. mailako laguntzailea izan zen, baina 2013tik aurrera talde irurtzundarreko babesle nagusia da Magna.


“Ez al da sinestezina arkatz batek zer eduki dezakeen barruan?” - SEGUR 9 CORREDURÍA DE SEGUROS, S.L. - MVPQL\n“Ez al da sinestezina arkatz batek zer eduki dezakeen barruan?”\nZorroztu zure arkatza, eta gogoan izan Quinoren (Mafaldaren sortzailea) esaldi hori, iraileko maldari edo eskolarako itzultzeari aurre egiteko. Hogeita hamabost urtetik hirurogei urtera bitartean zaude? Baduzu bikotekiderik? Seme-alabarik? Egunean bizi zara edo arazoei aurrea hartzen diezu?\nIa hiru hilabeteko oporrak eduki dituzte haurrek, eta eskolako gastuei aurre egin beharra dago orain: liburuak, koadernoak, eskolaz kanpoko klaseak… Irailean, erortzen hasten dira hostoak, eta udazken usaina zabaltzen da. Egin kontuak Quinoren arkatzarekin, eta begiratu iazko motxilek oraindik balio ote dizuten; ez erosi dena batera eta aprobetxatu deskontuak.\nAseguru perfektua: osasuna, dirua eta maitasuna\nAurreztean pentsatzen, zer gertatuko litzateke zure senideren batek istripuren bat edo gaixotasunen bat edukiz gero, etxeko nagusia hilez gero edo etxea errez gero? Tamalez, zoritxarrak gertatzen dira, eta ezusteko larri batek bizitza izorra diezazuke.\nAurrea hartzea da zure familiaren lehentasunetako bat, edozein ezustekotik babestea. Nola? Lehenik eta behin, diru-sarrera erregularrak ziurtatuta, hornitzaile nagusia falta denerako. Eta, ondoren, familiaren osasuna, zure ondarea eta zure seme-alaben hezkuntza bermatuta.\nEskolarako itzulera momentu ezin hobea da helburu horien inguruko gogoeta egiteko, alegia, Bizi, Osasun eta Etxe polizak egiteko, besteak beste.\nIkasgelan, bere teknika du irakasle bakoitzak. Txikiaren andereñoa oso atsegina da ikasleekin. Zaharrenaren tutorea, berriz, zorrotzagoa. Baina biak arduratzen dira gazteek ikas dezaten eta ongi prestatuta egon daitezen.\nEta gurasook sustrai sakonak eta hegalak eman behar dizkiegu, bakarrik hegan egin dezaten unea iristen denean. Ordura arte, seguru eta zoriontsu bizi daitezen saiatzea da maitasun ekintzarik handiena. Eta arlo horretan, aseguru perfektua aukeratzen lagun diezazukegu aseguru artekariok.\n« “Ni ez naiz inozoa”\nZoratuta zurekin »


Datozen egunotan jende pilaketak ez egoteko kontrola zorroztuko du Udalak - Berriak - Hernani\nEusko Jaurlaritzak alarma egoeraren amaiera dekretatu berri duela kontuan hartuta, udal zerbitzuak apurka-apurka bere onera itzultzen hasi dira, saltokiek eta ostalaritza establezimenduek ere irizpide laxagoak dituzte jarduteko eta herritarrak kalera irteten hasi dira, lehengo bizimodua berreskuratu nahian.\nHorretaz gain, udaren atarian gaude, eskola oporrak ere hasi dira eta, sanjoanak bertan behera uztea erabaki zen arren, urtero jaiak ospatu izan diren egunak gerturatzen ari dira. Horrek eta pandemiaren inguruan azken aldian jasotzen ari garen mezu baikorrek COVID-19ak kutsatzeko arrisku pertzepzioaren arintzea ekar dezake eta, ondorioz, kalean jende pilaketak egotea aurreikustekoa da.\nHori ez gertatzea herritar guztion ardura da, baina Udalak, bere aldetik, plangintza berezi bat prestatu du datozen egunotan pilaketak saihesteko helburuz. Horrela, herriko alkateak eta Merkataritza arloko zinegotziak herriko ostalariekin bilera bat egin dute gaur goizean -25 bat ostalarik parte hartu dute- ardura hori konpartitzeko. Tabernetako ordezkariek konpromisoa hartu dute aforoa kontrolatzeko eta segurtasun neurriak errespetarazteko. Udalak, bere aldetik, indartuko du Udaltzaingoaren presentzia eta kontrola kalean.\nHorretaz gain, Udalak gogorarazi nahi du ez dagoela jairik. Beraz, eskaera bat egin nahi die beste urteetan kanpotik herriko jaiak erakarrita etortzen direnei: mesedez, haien herrietan gelditu daitezen, Hernanira ez daitezela etorri. Halaber, kalean ezin dela edan gogorarazi nahi du Udalak eta, beraz, kedadak eta botiloiak zorrotz kontrolatuko direla jakinarazi du.


—Donostia Hiria 81 ipuin sariko 1. oskarra—\nTiro bat besterik ez\nTiroen hotsak eta balek eginiko ziztuak gutxiagotuz gero eta begirada mementu batez lurretik altxatu bezain laster, kale batetako espaloitik bestaldekora pasatzen dira soldaduak. Zentzu guztiak joku horretan jarri nahiez edo, ia inork ez du galoidunaren agindurik entzuten. Aurretik jakindakoa egitea da egiteko bakarra, edozein medioz eta inola ere atzerantz jo egiteke.\nAirean azken jirabira eman, eta bestaldera iritsi haiz azkenik. Lehena izan haiz, eta beste guztiak oraindik abiapuntuan daude, beste espaloiean alegia. Ez duzue etsairik ikusten bainan halere burua babestu nahiean zabiltzate. Herriaren erdian hagoela kalkulatu duk, eta morteroen jaurtikigai eta eztandengatik ez balitz, denbora gutxi barru herri osoa zuen esku zenutekeen.\nMekaguendios!! hiru metrotara lehertutako azken eztandarekin, eta burua kasko azpitik altxa baino lehen beste bi eztanda handiago aditu dituk, bata kalearen bestaldean, eta bestea hire atzean dagoen eliz hondatuan. Hi tartean, lurrean etzanik eta eskuak garondoan, ia ia kasko azpian. Metrailgailuaren zenbait koska sabelean iltzekatu zaizkik, eta oinazeari ihes egitearren ahal izan ahala gorputza lurretik bakandu duk. Esku batez kaskoa begi aurretik altxa eta hire lagunak zeuden tokira zuzendu duk begirada. Haseran ikusi duk ez direla oraindik lurretik jaiki, bainan baten batzu tripaz gora zetzatela antzeman duanean konprenitu duk ezetz, ez zirela gehiago inoiz altxatuko. Haien erdian, eztandak lurrean egindako zulo handia, geratu zen lekuko bakar gisa.\nHaur ttipi baten negarra aski urrun bainan garbi entzuterakoan, berriro ere ernai gelditu haiz, atzekalderantz adi adi. Morteroen jopuntua badirudi apur bat eskuinalderago alderatua dela, eta etengabeko negar algara haiek azkar mogitzera eragin diate gogoa.\nJaiki, ezkerreko sorbaldatik zintzilik ipini metrailgailua, eta mogimendu arin pare batetaz eliz atariraino gerturatu haiz, eta bertatik ateratzen den ke adarraren azpitik narraztuaz, sartu haiz azkenik eliz barnera. Ez duk ezer ikusten, bainan halere hor segitu duk lurretik irristatuaz, nolanahi ere gero eta gertuago entzuten dituan negar horietarantz.\nEztula pare bat ere bota dituk, eta begiak lausotzen hasi zaizkian heiean gero eta gehiago kostatzen zaik metalezko trastu hori bizkarrean aurrera jarraitzea.\nArgi aski antzematen duk elizaren goialdea erabat suntsiturik dagoela, eta horri esker apika gero eta ke edo laino gutxiago geratzen da inguruan, hire inguruan. Gero eta garbiago ikusten duk dena, eta negarrak hor, haur negar amaigabe horiek hor obsesio gisa begitartean itsatsiak.\nMetro batzutara bulto gris pare bat igarri bezain laster, zutitu eta pausu motz batzu emanaz inguratu haiz, baita zer ziren ikusi ere. Haur jaioberri bat lurrean bizkarrez erorita negar bizian, eta ondoan bere ama izandakoa seguruena, burua harri kolpe batetaz erditik irekita, lurrean botata hilik, eta bularra soinekotik at irtenda zeukala. Bular puntan, esne zipriztin ttipi baten aztarna ere ikus zitekeen, ikus hezakeen. Hartu duk haurra, eta hire besoetan ezin kontsolaturik, ama hilaren titira hurbildu dituk paren ezpainak, xurgaketa ero bati ekinaz berehala.\n—Kapitain jauna, gure komandoko hamarretatik bizirik gelditutako bakarra nauzu. Sarjentua ere bertan behera gelditua duzu seko —kuadratuta esan zion soldaduak, besoetan zeraman bultoa zela eta, ezin firme jarri.\n—Gau erdirako herri osoa gure ekutan izango dela kalkulatzen dugunez, bihar goizaldera arte deskantsu har dezakek —bota zion bueltan kapitainak begiak mahainetik altxa gabe. Begiak soldaduarengana zuzendu ahala hizketan jarraitu zitzaion—. Zenbakarren komandoa zinetela esan duk?\n—Lehen konpainiako zazpigarrena...\n—Soldadu horrek! —moztu zion derrepentean kapitainak— zer demontre daramak beso artean? Hori al duk firme egoteko forma?\n—Bai —saiatu zen erantzuten arpegiaren keinua aldatu gabe—, horretaz ere hitzegitera etorri natzaizu. Ama ondoan hilda zuela, kalean arkitutako umea duzu honakoa —esku batetaz tapakia piska bat alderatuz haurraren arpegia utzi zuen begibistan—, eta nirekin ekarria duzu laguntza ematerik posible izango dudalakoan.\n—Ezta pentsatu ere!! Gure zaurituentzat laguntza emateko urri gebiltzek, eta umeengan pentsatzen hasiko al gaituk orain...?\nSoldaduak kolkoaren kontra estutu zuen haurra, kapitaina isildu eta leiho ondora hurbiltzen zen bitartean. Kristaletik kanpo aldea begiratzen pasa zituen zenbait segundu, eta ondoren jirabiratu eta tono samur eta konprentsibo batetaz hasi zitzaion mintzatzen.\n—Begira ezak, nik ere seme-alabak zeuzkat, eta bazekiat zer den haurrenganako sentimendu horiek izatea; beraz ez pentsa bihozkogor bat naizenik, bainan gure probisioak dauden egoeran egonik, ezin diagu horrelako kasuekin deus ere egin...\n—Zein litzateke beraz zure kontseilua; barka, zure agindua...? —Tono kontrariatu batetaz jaurtiki zituen hitzak.\n—Ez zekiat, hori hire eskutan uzten diat. Herria hutsik zegok, eta orduan ez diat uste inongo familian utzi ahal izango duanik. Nahi duana egin ezak, bainan haur horretaz libra hadi! Bihar goizeko bederatzietan martxan jartzeko agindua zeukagu eta ez diat ordurako ume itzalik ere ikusi nahi!\n—Besterik, nire kapitain hori? —begietan distira txiki batzu agertzen hasi berriak zitzaizkion.\n—Bai... —tonoa izugarri leunduz—, ahalik eta sufrimendu gutxieneko metodoa erabil ezak... besterik ez, erretira haiteke.\nHire bizitzan lehenbiziko aldiz sentitu duk malkoek masailetik isurtzerakoan ematen duten freskotasuna, eta mementu batetaz sentitu duk hire zentzu guztiak itxiko balitzaizkik bezala, txistu zorrotz bat buruan joka etengabe. Azkenik kalean arkitu haiz berriro, haurra beso artean, eta eguna iluntzen dagoeneko.\nErlojua begiratu duk, eta kalkulua atereaz badakik gutxi gora behera ordu eta erdi daukaala umea berriz esna dadin arte, etxean noizpait entzun bait huen hiru ordutakoak zirela tarteak, eta elizan bularretik hartu zuenetik hiru orduak osatu arte geratzen zena, ba hori, ordu eta piko.\nEritegiko enfermera bat ezagutu huen nonbait handik pasatako azken aldian, eta harengana joatea erabaki duk ea zer edo zer egiterik duen. Gero eta izkutuanago daramak haurra, estalki modura erabilitako berokiaz gain ia besapean sartuta daramaala. Subertsioaren arpegia daramak begietatik zintzilik.\nPasiloan sasiohe batetan etzanda dagoen zauritu bati tentsioa hartzen ari zaio hire enfermera lagun hori, eta mementu horretan sartu hiaz hi, bizkarra bultoaren inguruan makurturik. Konplizitateko jestu bat egin diok oso disimulo txarraz, eta berak esku batetaz adierazitako gela batetan sartu haiz hi aurretik, bera atzetik; komun funtzioa egiten zuen nonbait gela hark, halako itxura zeukan behintzat.\nIrten duk neska azkenik, eta bertan utzi hau bakarrik, pareten miseria ez begiratzeagatik haurraren arpegia begiratuaz. Minutuak jasangaitz eta gogaikarriak bilakatzen hasi zaizkik, eta zerbait egitekotan besoen jarrera hasi duk aldatzen batetatik bestera, urduri eta ezin egon. Azkenik atea berriro zabaltzen sentitu dik.\n—Beno, uste dut honekin aski izango duela —hik zerbait esan nahi izan duk bainan berak ahoa tapatu dik isilerazteko keinua eginaz—, ixo, ez esan ezer, badakizu, nik ez dut zurekin hitzegin eta ez dakit ezer honetaz. Begira —esku artean daraman esne botila txikia erakutsiaz—, hau mangatu dut, bainan ezingo dut inoiz gehiago honelakorik egin. Azkeneko biberoiak apurtu zitzaizkigun aspaldi, bainan ardo botila hau moldatu dizut... uste dut egoki izango zaiola.\nDenbora guztian isilik mantendu hau ezer esateko betarik eman gabe, eta konturatu orduko berriro ere bakarrik utzi hau gela horretan bakarrik, haurra beso batetan eta bestean botila. Erizain hura besarkatzeko grina sentitu duk muinean, bainan ezin izan duk besoak okupaturik.\nHerri erditik pasatzen den ibai ertzean dago eserita soldadu bat, eta badirudi zerbaiten zain dagoela ura nola pasatzen den ikusten eta noizean behin listukada bat boteaz. Ezkerraldean, lurrean, esnez erdi betetako botila ttipitxo bat dauka, eta beso artean ume bat izan daitekeen zerbait. Nerbioso beso artekoari botatzen dizkio begiradak, eta posturaz aldatzen da ia ia mementuoro.\nBat batean magalean daukana negar batetan hasten zaio, eta bere barne osoa zaztatzen duen zirrara bat sentitzen du soldaduak. Prestu botila hartu, eta buruan daukan plastikozko estalki oihalean tartetik sartu egiten du, negarrak piskanaka isilerazten direla. Tanta batzu soilik gelditzen direnean, botila altza eta bazter batetara darama esku batetaz, besteaz balantzako mogimendu arin bat eraginaz. Seaska kanta baten antza hartzen duten nota batzu ere entzuten ari dira gero eta indartsuago, gero eta garbiago.\nKonturatu ere ez haiz egin, eta haurrarengana erorita burua gelditu haiz seko lotan. Kolpe batetaz esnatu haiz, eta ohiturari jarraituaz erlojua begiratu duk ea zer ordu zen, non ote hengoen eta zertan. Berehala jabetu haiz hanka gainean daukaan haurra ikusterakoan. Orduan kalkuluak atera dituk, eta erlojuaren arauera goizeko ordubiak; beraz, eta haurraren lohartzetik bi ordu eta erdi inguru lotan. Hotzak jota, berokia irmoago hertsi egin duk, geroago hatsaren bidez esku puntak berotu nahiean.\nBadakik jakin, gauez hiru ordu baino gehiago pasatzen dituztela haurrek berriro esnatu arte, bainan justu justu zenbat diren ez dakik egia esan, eta horren ziurtasun ezak nolabaiteko sentimendu arraro baten xixta zorrotzak sentitzen dituk sakonean.\nOskarbia dago, eta alde batetan erotzeko zorian edo, dagoen ilargiak goardiako gauak gogoratu dizkik, fusilarekin hizketan pasatako gau horiek. Oraingoan, berriz, fusilarik gabe bainan hats lurrundua darion gorpuzño hori daukak hizketaldian lagun.\nHalere, badakik ongi aski, eta ezin dituk pentsamenduak hortik urrundu, begi horiek berriro irekiko direla, eta hil ala biziko negar horien bidez janari eske hasiko zaiala esku artean. Eta hi, bestalde, esku hutsik bere ahoratzeko ezer izan gaberik. Inguruko harri bat hartu duk eta bere kontakto hotzarekin batera estutu egin duk, biguindu nahiez edo, ogi bilakatu hadi, madarikatu zikin hori!, eta ibaiaren erdira jaurtiki duk korrontearen erdian osin txiki bat sortuaz.\nAzkenean berriro loak hartu hau, eta denbora dexente igaro da berriro esnatu arte. Haurraren negarraldi berriak esnatu hau hain zuzen, eta oraingoan bonbaldien sirenak baino gehiago izutu hau soinu ozen eta agudo horrek. Zer egin jakin gabe geratu haiz, eta mogimendu instintibo batetaz botila ipini diok berriro ahoeran, bainan aldez aurretik bahekien segundu batzutarako engainua besterik ez zela izango. Eta berriro negarrak, eta inpotentziak eta nerbiosismoak batera ez ditek eskuak geldirik edukitzen utzi, eskuak norabait mogitu behar, eta norabiderik gabe hara eta hona zuzenduaz.\nPiskanaka eta lasaitzeko unerik gabe barneraino sartzen sentitu duk negar horien gezia, eta buruan nahaspilatu zaizkik gauzak oro, umearen aho krispatua, begi malkotsuak, esku dardaratiok, eta burua zerurantz igo duk ostean, inon ez dagoen zerbait bilatu beharrez. Haurraren lantuak zitzaizkian kemen, eta nolabait ez entzutearren zapi guztiak ipini dizkiok aho gainean, arpegi gainean, eta negarmenak dena den, eta gero eta indartsuago kitatu jazkiok haurraren kontra, haurra indar handiagoz saiatu, bainan eskuek indar guztiez mementu batzu zanpatu eta gero, haurraren seinaleak oro desagertu zaizkik, desagertu dituk. Eta burua jaitsi gabe, eskua sartu duk estalkien artetik filmeetan legez betazalak batzearren, eta ustekabean bere gorpuaren hotza sentitu duk behatzen puntan.\nGoizaldiko lehen argi printzekin soldadu guztiak hor abiatu dira bakoitzaren fusila eta munizioak jasotzeko asmoz, bederatzitarako martxan hasi behar omen dute eta. Denek komentatzen dute bezperako erasoa zein gogorra izan zen, uste baino gogorragoa, eta zein suerte txarra zortzigarren komandoarena, bizirik ateratako bakarraren animoak ikusi besterik ez zegoen, erabat lur jota zirudien mutikoak, fusila arrastaka zeraman kasik, eta norbaitek esan ere esan egin zion ea nahi zuen laguntzaren bat, bainan berak ezetz, berdin zuela, eta haiei bost axola noski. Han zebilen bera, bakarti, begirada galduta, eta martxaren haseraren zain.\nAzkenik martxan jarri da batailoi guztia, eta ibai gaineko zubitik pasatzerakoan denetatik bat urari begira geratu da uneren batetaz, geroago aurrerantz segituaz mekanikoki. Herritik irten baino lehengo, oraindik zutik zirauen etxe bakarrenetako baten atzerantz desbideratu da soldadu bat formazioa atzean utziaz, zortzigarren komandoko superbibientea hain zuzen, eta inor ez da konturatu bere faltaz, tiro baten hotsa entzun den arte. Soldadu batzu abiatu dira harengana, eta bere buru odolduaren ondoan fusila arkitu diote.\n—Gaitzerdi tiro batekin aski izan duela —esan du batek fusilaren kargadorea begiratuaz—, munizioaz urri gabiltza...\nFusila bizkarrean ipini eta kargadorea poltsikoan sartu ondoren, hor abiatu dira berriro soldaduak, soldaduaren hilotza bertan utziaz.


Chopin europar proiektuaren partzuergoaren bilera | Cidetec\nChopin proiektuaren partzuergoaren jardueraren 6. hilabeteko bilera irailaren 25ean egin zen, Bremenen (Alemania). Seihileko honetan egindako aurrerapenak aurkeztu zituzten, eta, bilera amaitu ondoren, ikustaldi bat egin zieten inguru horretan dauden Airbusen instalazioei.\nHauxe da Chopin (Coatings with hydrophobic and/or omniphobic properties against insect contamination) proiektuaren helburua: batetik, hegazkinetako eraso-ertzetan arraste-koefizientea murrizteko erabili ohi diren gainazal mikrozulatuetan aplikatzeko moduko iraupen handiko estaldura hidrofobikoak garatzea; eta, bestetik, erabilitako estaldura-teknologiak eta -prozesuak baliozkotzea, kondizio errealetan intsektu bidezko kontaminazioa zenbat murrizten den zehazki aztertuta.\nHain zuzen ere, industria aeronautikoa kezkatuta dago gainazaletan intsektuak itsatsita arraste-koefizientea handitzen delako eta eragin negatiboa duelako fluxu laminarrean. Horrek zuzeneko eragina du hegazkinen erregai-kontsumoan.\nPartzuergoaren liderra Materia Nova da, eta gainerako kideak Norut, VKI eta Berthier dira, CIDETECez gainera.


Gufek Martxoaren 8a ospatzen du zenbait ekintza eginez zentroetan - GUFE Gizarte Urgazpenerako Foru Erakundea\nGufek Martxoaren 8a ospatzen du zenbait ekintza eginez zentroetan\nBere helburua berdintasunaren alde borrokan egin duten eta egiten duten emakumeekin bat egitea da.\n1857ko martxoaren 8an, jasan behar zituzten lan baldintza miserableen aurka, ehungintzako emakume langileek aurrekaririk gabeko protesta egin zuten New Yorken, auzo aberatsenak zeharkatuta. Baina Emakumeen Nazioarteko Egunaren ospakizun modernoa markatu zuen gertakaria 1911ko martxoaren 25ean izandako Triangle Shirtwaist lantegiaren sutea izan zen.\nLanaldi neurrigabeez eta soldata urriez gogaituta, emakumeek greba eta borroka-egun batzuk egin zituzten euren baldintzak hobetzeko.<?xml:namespace prefix = o />\nAldarrikapen horiek egin eta aste batzuk geroago, langileak euren lanaldia amaitzear zeudela, lantegiak sua hartu zuen. Sutearen ondorioz 146 emakume hil ziren. Tragedia haren arrazoia emakumeak suakhartutako eraikinetik irten ezinda geratu zirela izan zen, lantegiko arduradunek eskaileretako eta irteerako ate guztiak itxi zituztelako.\nBi urte geroago, Kopenhagen (Danimarka) Emakumeen Nazioarteko Bigarren Biltzarrean 100 emakumek baino gehiagok onartu zuten martxoaren 8ª Emakume Langilearen Nazioarteko Eguna izendatzea.\nEgun, martxoaren 8an Emakumeen Nazioarteko Eguna ospatzen dugu. Eguna lortutako aurrerakadei buruz gogoeta egiteko aukera da, aldaketak exijitzeko eta berebiziko zeregina bete duten emakume askoren ausardia eta irmotasuna ospatzeko aukera. Asko dira lorpenak, baina ezin dugu ahaztu luzea dela gizarte osoak egin behar duen bidea.\nGufetik berdintasunaren alde borrokan egin duten eta egiten duten emakumeekin bat egin nahi dugu, hori dela eta, jarduera hauek egin ditugu martxoaren 8a ospatzeko:\nBanner bat jarri dugu martxoaren 4tik 8ra arteko astean bidali ditugun mezu elektroniko guztietan.\nMartxoaren 8ª oroitzeko gutuna edo mezu elektronikoa langile guztiei.\nZerbitzu Zentraletan, Fueros Etxebizitzan, Basauri Etxebizitzan eta Loiu-Udaloste Laguntza Zentroan panel bat jarri da, langileek, erabiltzaileek eta familiakoek post-itak jartzeko, esaldi baten bidez adieraz dezaten zer dakarkien burura martxoaren 8ak.\nBehin idatzitako esaldiak jasota, horma-irudi bat egingo da, eta martxoaren 18ko astean gainontzeko zentro eta etxebizitzetan jarriko da, erabiltzaileak eta familiak genero berdintasunean sentsibilizatzeko.